text: Runrig - An cuibhle Mor (The Big Wheel) Capo on 1st fret Intro: C, C, Eb, Eb, C C Na cuibhlichean a' tionndadh F C An rathad deas agus tuath C F C Na cuibhlichean a gluasad mar tha' saoghal iad a tionndadh mun cuairt C Glaschu C Dun Eideann C Inbhirnis C Sruighlea C Na cuibhlichean a tionndadh F C gach duthaich muir agus tir C F C Tro ghleanntan tro' bhailtean a dh'ionnsaigh an aite agaibh fhein' C Steornabhagh C Obar Dheadhain C An Gearasdan C Dun Deagh Lunnainn C A'Ghearmailt C Eirinn C Ameiriga F C An cuibhle mor nach stad gu brath F C Tionndadh oganaich gu aois F C A' nochd tha'n rathad mor n'ar coinneamh G Gun am ann ach an drasda C An Cuibhle Mor C An Cuibhle Mor C An Cuibhle Mor C An Cuibhle Mor Bridge: (Played over radio snippets) C, C, C, G/C C An Cuibhle Mor C An Cuibhle Mor C An Cuibhle Mor C An Cuibhle Mor C 'S ioma la chaidh seachad C A ghaoth a sedeadth tro an uir C 'S ioma la bha 'ghrian ag eirigh oirnn C Seasamh anns an eorna nuair a bha sin og C Aghmhor. Aghmhor. Aruith tro na raointean 's iad a'fas C Abaich. Orach. Coimhead ri na speuran C 'S ioma la 'S ioma la. Feitheamh 'son a chuairt C An Cuibhle Mor C An Cuibhle Mor C An Cuibhle Mor C An Cuibhle Mor Repeat to fade. Translation: The wheels keep turning The road stretches north and south The wheels keep moving Like the globe they keep turning around Glasgow, Edinburgh, Inverness, Stirling The wheels keep turning Through each country land and sea Through the glens and the cities towards the place that you call your own Stornoway, Aberdeen, Fortwilliam, Dundee London, Germany, Ireland, America This is the big wheel that never stands still Turning our youth to old age Tonight the road reaches out before us And the present is the only time we have Many are the days that have gone The wind blowing through the dust of the earth Many are the days that the sun rose on us Standing in the barley when we were young Joyful. Joyful Running through the fields as they grew Ripe. Golden Looking towards the open skies Many days, many days, many days Waiting for the journey The big wheel, The big wheel The Big Wheel, The big Wheel


c: text/html

text:
- TIOTAL
- Flòraidh NicDhòmhnaill
- EXTERNAL ID
- QZP40_914_117_P011
- DEIT
- 1852
- LINN
- 1770an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31353
- KEYWORDS
- Teàrlach Eideard Stiùbhart
Cùil Lodair
eilthireachd
feachdan
dìlsich
Seumasaich
Bha Flòraidh NicDhòmhnaill à Uibhist a Deas, ach chaidh a togail san Eilean Sgitheanach. Tha i ainmeil airson Prionnsa Teàrlach a chuideachadh 's e a' teiche an dèidh Aramach nan Seumasach ann an 1745.
Nuair a choinnich i am Prionnsa an toiseach, cha robh i deònach cuideachadh a thoirt dha, ach chaidh ìmpidh a chur oirre a thoirt dhan Eilean Sgitheanach. Chuir i air aodach na searbhanta Èireannaich aice, Betty Burke, is dh'iomair iad o Bheinn a' Bhaoghla gu Port Rìgh far an d'fhuair am Prionnsa air seòladh dhan Fhraing. Chaidh Flòraidh a chur an grèim, ach chaidh a leigeil às a-rithist.
Phòs Flòraidh Ailean Dòmhnallach à Cinnseaborg is rinn iad eilthireachd gu Carolina a Tuath ann an 1774 far an robh iad gnìomhach a' toirt air Albannaich sabaid air taobh nam Breatannach anns an Aramach Aimeireaganach. An dèidh do na Breatannaich a bhith air an ruagadh, chaidh iad air ais dhan Eilean Sgitheanach. Bhàsaich Flòraidh ann an 1790 is tha i air a tiodhlacadh ann an cladh Chille Mhoire.
Chaidh an dealbh seo a thoirt o 'Boswell's Journal of the Tour to the Hebrides with Samuel Johnson' (deasachadh 1852)

robotstxt: allowed

filter: keep


text:
"Fàilte" iasgairean ro Bhrexit
Chuir Comann Iasgairean nan Eilean Siar fàilte air bhòt Bhreatainn airson an t-Aonadh Eòrpach fhàgail.
Bha iad a' cumail coinneimh bhliadhnail a' Chomainn ann an Uibhist Disathairne.
Tha Rùnaire a' Chomainn, Donnchadh MacAonghais, an dòchas gur e a thig às air a' cheann thall na h-eileanan a bhith a' dèanamh co-dhùnadh dhaibh fhèin nuair a thig e gu iasgach.
"Tha sinn air faicinn anns an 40 bliadhna a dh'fhalbh gu bheil a' Bruiseal air sgrios mòr a dhèanamh air na coimhearsnachdan anns na h-Eileanan an Iar, agus air feadh Alba san fharsainneachd," thuirt Mgr MacAonghais.
"Tha sinn air faicinn gu bheil an àireamh bhàtaichean air tuiteam cairteal anns an ùine sin, agus tha an àireamh dhaoine a tha ag obair anns a' ghnìomhachas air tuiteam cairteal cuideachd.
"Agus nuair a choimheadas sinn air àiteachan eile a tha taobh a-muigh an Aonaidh Eòrpaich, 's ann a tha iasgach air beothachadh an-àirde sna coimhearsnachdan a tha sin.
"Feumaidh sinn a bhith cinnteach ann an Alba gur ann gu h-aona-ghuthach a bhios an gnìomhachas a' dol air adhart.
"Gu h-àraid nuair a chì sinn a' mhòr-chuid den mhaorach a tha a' dol a-null dhan Roinn Eòrpa an-dràsta, bhiodhte a' coimhead gum fuireadh a' mhargaid a tha sin, agus ged a tha tòrr ag ràdh gum biodh cìsean oirre, feumar coimhead gu bheil tòrr dhùthchanan thall anns an Roinn Eòrpa a tha a' cur tòrr stuth a-null a Bhreatainn.
"Mar eisimpleir an Fhraing, na tha iad a' cur de dh'fhìon ann. Na tha a' tighinn de fhlùraichean a-nall às an Òlainnd an sin.
"Chan eil na dùthchanan a tha sin a' dol a dhùnadh an dorais air a' mhargaidh a tha a-bhos ann am Breatainn idir.
"Agus bhiodh sinne an dòchas, nuair a bhiodhte a' coimhead ris a' mhargaid, gun obraicheadh e an dà thaobh.
"Gu h-àraid ann am Breatainn nuair a tha sinn a' coimhead ris a' mhargaid, 's e na h-Eileanan Fàrach, Innis Tìle agus Nirribhidh a tha a' cur a' mhòr-chuid den iasg a-steach a cheann an ear-thuath Shasainn far a bheil iad a' cruthachadh obraichean airson giollachd èisg.
"Agus bidh sinn a' coimhead ma tha sin a' tiginn a-steach a Bhreatainn an-dràsta agus sinne san Roinn Eòrpa, gum bi e glè fhurasta a thighinn gu co-dhùnadh a bhiodh coltach agus maireannach ris na dùthchanan a tha anns an Roinn Eòrpa an-dràsta.
"Bha tòrr chnapan-starra is mì-chinnt anns a' ghnìomhachas mu dheidhinn sgìrean glèidhteachais a bha Alba ag ràdh rinn a bha a' tighinn às an Roinn Eòrpa.
"Bhiodh sinn an dòchas gum biodh tòrr de na rudan sin air an roinn a-mach a-niste dha na coimhearsnachdan, agus mar a tha riaghailtean ùra a' tighinn à Dùn Èideann, agus cothrom aig na h-eileanan na riaghailtean aca fhèin a dhèanamh, agus sgìrean mara às ùr gan cruthachadh anns na còig bliadhna a tha romhainn, bhiodh sinne an dòchas gum biodh e a' toirt cothrom dha na h-eileanan grèim fhaighinn air agus a thighinn gu dòigh laghail air am biodh sin air a thoirt dha na coimhearsnachdan a chaill e, a bharrachd air a thoirt dha daoine le bàtaichean mòra aig a bheil e an-diugh, no pàirt dheth, agus barrachd a thoirt dhaibhsan."


text:
An Ros
1978
Play Gaelic
Faclan aig Morag Montgomery
Ged 's brèagha an ròs le dhuilleagan sìoda
Fàile cho cùbhraidh, cùbhraidh bho chridh'
Na buain e ri d' mhairean oir nì e do mhealladh
Tha dubhan geur puinnsein, geur puinnsein fo sgèith.
Chreid mi na briathran, a h-uile nì riamh dheth
Gur brèagha 's gur cùbhraidh, cùbhraidh am blàth
Bhuain mi am flùran, mar Adhamh an ùbhlan
'S leònadh mo chridhe, mo chridhe gu bràth.
Tha mi nis a crìonadh is m' inntinn air phianadh
'S mo shùilean a sìor, sìor shileadh dheur
'S ged 's tric rinn mi gàire, tha sinn nis air an fhaire
'S mo chridhe briste brùite, briste brùite gu leir.
Ged 's brèagha an ròs le dhuilleagan sìoda
Fàile cho cùbhraidh, cùbhraidh bho chridh'
Na buain e ri d' mhairean oir nì e do mhealladh
Tha dubhan geur puinnsein, geur puinnsein fo sgèith.
An deasachadh mu dheireadh: 2a dhen Mhàrt 2014 13:02:11
© 1978 Isa Music. Gan cleachdadh le cead.


text:
Gustav Hertz
B' e fiosaigiche às a' Ghearmailt a bha ann an Gustav Hertz.
Tha e ainmeil airson na rannsachaidhean aige còmhla ri James Franck a dhearbhaich na teòiridhean chuantamach de Niels Bohr is Max Planck.[1]
Beatha[deasaich | deasaich an tùs]
Fhuair e an dotaireachd aige airson an tràchdas aige mun speactram fo-dhearg de charbon dà-ogsaid an do sgrìobh e fo Mhax Planck agus Heinrich Rubens ann an Oilthigh Bherlin.[2] Ann an 1925 thug e na ollamh ann an Oilthigh Halle-Wittenberg agus dh'imrich e do Bherlin ann an 1928. Thàinig air toirt suas ann an 1934 air sgàth 's gum bu Iùdhach a bha ann a sheanair, agus dh'obair e aig Siemens.
An dèidh don Dàra Cogaidh thèarainn e don Aonadh Sobhiat far an do dh'obair e air a' mhathachadh de uranium. Ann an 1954 thill e don Ghearmailt far an robh e na ollamh ann an Oilthigh Leipzig.
Bha Heinrich Hertz a bhràthair-athar.
Urraman[deasaich | deasaich an tùs]
Bhuannaich e an Duais Nobel ann am Fiosaigs ann an 1925 còmhla ri James Franck agus an Duais Stalin ann an 1951.
Iomraidhean[deasaich | deasaich an tùs]
- ↑ “Gustav Hertz - Biographical”. Nobel Media AB. Air a thogail 22mh dhen Iuchar 2018.
- ↑ O'Connor, J. J. ⁊ Robertson, E. F.: “Hertz_Gustav biography”. Oilthigh Chill Rìmhinn. Air a thogail 22mh dhen Iuchar 2018.


text:
Opra
Tha Opra seòrsa ealaine air dhèanamh às gnìomh cluicheachd na h-àrd-urlair air chur ri ceòl.
Tha 'n dràma air nochdadh 'cleachdadh na dùilean coltach chluich, mar sealladh, culaidhean choimheach, agus cleasaidheachd. Ge tà, tha na faclan an t-opra, no an leabhran, air sheinn an àite air bhruidhinn. Tha na seinneadairean co-cheumaichte le ceòlchruinne rangachadh às ceòlchruinne beag nan ealaidh ri foileann-ciùil iomlan.
Tha Opra air thighinn às mòran sheòrsachan an ealaine. Co-dhiù na faclan no an ceòl àrd tha 'n cuspair chonnsachaidh air bhith o chionn an linn 17mh agus nas tràithe sa' chor nan uile obrach ghuthach. Tha na ealdhainean lèirsinneach, mar dealbhadh le peant, an gnìomh a chruthachadh an sealladh air an t-àrd-ùrlar, a tha beachdaichte cuid chudthromach an ghnìomh. Fa dheòidh, tha dannsadh cuid tric an gnìomh an opra, gu h-àraidh 'san Fhraing.
Tha seinneadairean agus na dleasnasan a cluichidh iad air sheòrsachadh a-rèir ris an raon am guthan. Atharraichidh an seòrsachaidhean sheinneadair àraidh gu trom thairis a bheatha/beatha, gu h-ainneamh ruigheachd ìre a' ghutha gus an treas deichead, agus air uairibh cha gus an meadhan-aois. Tha fir-seinn air sheòrsachadh ri fear-seinn prò, fear-seinn prò trom, fear-seinn trom, fear-seinn cruaidh agus fear-seinn cruaidh is àrd. Tha mnathan-seinn air sheòrsachadh ri bean-seinn dubhair, bean-seinn leth-àrd agus bean-seinn àirde. Tha fo-seòrsachaidhean aig gach nan seòrsachadh seo, mar bean-seinn àirde liriceach, bean-seinn àirde luais, bean-seinn guanaig, bean-seinn àirde sàthadh, 'gus bean-seinn àirde cumhachdach, a tha comannaichte leis a' ghuth sheinneadair le na dleasnasan nas iomchaidhe dhan soindath is càileachd a' ghutha agus a sheòrsa, no inneach. Tha 'n co-rian Gearmailteach den Fach co-rian cunbhalach gu h-àraidh nan seòrsachadh.
Tha co-chòrdalachd de dà seòrsa na seinne aig opra dualchasach: aithris, an còmhradh agus na h-earrain seòladh a' ghnìomhaidh air sheinn ann an dòigh neo-cheòlach a bheil comharradh an t-opra, agus fonn, fad a fuirichidh 'n gluasad an ghnìomhaidh gu tric, leis a' cheòl a' fàs nas binne sa comharradh agus tha 'n seinneadair a' toirt iomradh air aon cuspair no drùidhleig air. Earrain ghoiride no leth-cheòlach a' tachairt sa' mheadhan de mar a th' air mhodh eile aithris air thoirt iomradh air cuideachd ri arioso; 'san linn 19mh nas fhadalaiche, sgrios iomadh cumadairean-ciùil a-mach mòran den sònrachadh eadar aithris is fonn, sgrìobhadh opra 'bheil air nochdadh gu beagnaich ann an dòigh shiùbhlach feadh gach àite. Tha h-uile seòrsa na seinne 'san opra co-cheumnaichte ri innealan-ciùil, ged gus an linn 18mh nas fhadalaiche ann am bitheantas, agus leantail ri gu nas fadalaiche eadhon ann an roinn nan roinn, bha aithris co-cheumnaichte leis an roinn leanailteach (cruitchorda 'gus beus-fhidheall no torm-fheadhan) 'mhàin. Fad an t-ùine nuair chleachd cumadairean-ciùil gu tric eadar dòighean na t-aithris co-cheumnachadh 'san opra ceudna, bha 'n àbhaist na leantaileach a-mhàin air thoirt iomradh air ri aithris "secco" (searg), fad bha fonn co-cheumaichte leis an fhoireann-ciùil air thoirt iomradh ri "accompagnato" no "stromentato."
Cleachdaidh roinn nam gnè an t-opra còmhradh cuideachdaichte no neo-cuideachaichte leis an fhoireann-ciùil an àite dhen aithris. Tha 'n còmhradh den t-seòrsa cuideachd an comharradh riatanach fhaoncleas, 'na chiall na linn 19mh. Dh'fhàs faoin-chleas den t-seòrs' ann am cuid às an dòigh a bheil a' nochdadh 'san linn 16mh air thòiseachadh de sgrìobhadh ceòl-teagmhaiseach ri cleasan an t-àrd-ùrlair, an dàrna cuid na cleasan a' maireann a-cheana no socraichte 'cheana. Bidh 's dòcha 'n t-eisimpleir as aidichte den t-seòrsa dhan roinn leughadairean as motha 'n ceòl dhan Aisling Oidhche Leth an t-Samhraidh le Mendelssohn; tha 'n obrach seo ach beag gu cinnteach gnìomhaichte as trice an t-seòrsa ann am brìgh air leth bho a cleas co-cheumnachadh, agus th' ath-sgrìobhte air bhith air ach beag uile cothlamadh a' chiùil-caidreimh cruth-inntinneach, cho math ris a' chòmhlan-ciùil na ceòlcuirme. Tha 'n lag-ceòlainn a' toirt iomladh air an ghnìomhadh a' chleasa san fhaoin-chleas na linn 19mh a' maireann an-diugh 'san dualchas sa' cheòl fhilmean, agus is urrainn do filmean mhothachaidh coimeasgachadh ceòl cudthromach a bhith meòmhraichte na h-oighrean dìreach nam faoin-chleas. 'S mathaid 's urrainn do ceòl den t-seòrsa bhith eadhon, ann am ciall, meòmhraichte eadar na h-oighrean is na coimhlichean nam mòr opra.
Eachdraidh[deasaich | deasaich an tùs]
Buin[deasaich | deasaich an tùs]
Tha 'n facal opera 'ciallachadh gu soirbh "obrachan" 'san Laideann, an iolra de opus, comhairleachadh a bheil e 'cur còmhla na h-ealainean is seinn co-cheòlach, briathrachas, agus dannsa ann an sealladh gnìomhaichte. Tha 'n obrach nas muiche 'bhith meòmhraichte opra 'nar ciall an fhacail air chleachdadh 'n-dràsda 'cur là air mu 1597. 'S i Dafne, (a-nis caillte) sgrìobhte le Jacopo Peri fon brosnachadh gu mòr bhuidheann daonnairean litearra às an Fhlorence a chruinnich ris a' "Chamerata". Gu cuthdromach, bha Dafne oidhirp a dhùsgadh na dualchasach Chluichean Grèigeach, cuid an dùsgaidh nas leathainne an t-àrsaidh comharradh na Linn an Ath-bheòthachadh. Sa' chor seo, dh'fhairich daoine a' Chamerata cinnteach gun robh na cuidean "co-cheòl" nam Grèigeach chluich air sheinn gu h-àrsaideach, agus eadhon math dh'fhaodte an sgrìobhadh iomlan nan uile riochd; bha opra mar sin air thuigsinn ri dòigh de "dùsgadh" an suidheachdadh seo. Tha obrach nas fhadalaiche le Peri, Euridice, a' cur là air 1600, an ciad cheòl opra air mhaireann beò dhan àm seo.


text:
- TIOTAL
- Sealladh farsaing de Ghar an Tullaich bhon cheann a deas
- EXTERNAL ID
- PC_HRS_STATIONS_001_674
- ÀITE
- Gar an Tulaich
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Lad an Ràtha
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27385
- KEYWORDS
- Rèile na Gàidhealtachd
HR
stèisean
Chaidh an dealbh camara seo de stèisean Ghar an Tullaich a thogail bhon bhruaich aig a' cheann a deas. Chan eil fios air a' cheann-latha.
Bha Stèisean Ghar an Tullaich air meur Obar Pheallaidh de Rèile na Gàidhealtachd. Dh'fhosgail e air 3 An t-Iuchar 1865 agus dhùin e còmhla ris a' chòrr den mheur air 3 An Cèitean 1965


text:
Cead do losgadair sgudail Inbhir Ghòrdain
Thug oifigear-dealbhachaidh aig Riaghaltas na h-Alba cead do phlanaichan connspaideach airson losgadair-sgudail a thogail ann an Inbhir Ghòrdain, air taobh sear Rois.
'S iad a' chompanaidh Combined Heat and Power a th' air cùlaibh a' phròiseict.
Chuir Comhairle na Gàidhealtachd an aghaidh an leasachaidh ann an 2009, agus dragh ann gun adhbharaicheadh e truailleadh, trioblaidean slàinte, agus cus trafaig air earrann den A9 a tha gu math trang mar thà.
Thug Riaghaltas na h-Alba cead do na planaichean, anns a bheil luach £43m, ann an 2010 ge-tà.
Ach, chuir na cùirtean stad air a' ghnothach às dèidh ath-thagraidh bho Mhohamed Al Fayed, aig a bheil oighreachd faisg air làimh, agus buidhnean coimhearsnachd.
Tha am Fear-aithris Dealbhachaidh aig Riaghaltas na h-Alba, Ridseard Dent, a-nis air taic a chur ris na planaichean.
Thuirt e, ged a bha dragh susbainnteach, farsainn agus onorach air an t-sluagh mu dheidhinn, cha robh sin na adhbhar a bhith a' diùltadh cead don sgeama.
Thuirt comhairliche ionadail, Maxine Nic a' Ghobhainn, gun robh co-dhùnadh an Riaghaltais "maslach."


text:
- TIOTAL
- Càite a bheil do Chluasan
- EXTERNAL ID
- HC_NURSERY_09
- DEIT
- 2004
- LINN
- 2000an
- CRUTHADAIR
- unknown
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 2372
- KEYWORDS
- rannan chloinne
claistinneach
Seo òran gnìomha chloinne a tha a' gabhail a-steach bhall bodhaig eadar-dhealaichte.
Briathran Òrain:
Cà' bheil do chluasan, do chluasan, do chluasan?
Cà' bheil do chluasan? seall dhomh iad
Seo iad, mo chluasan, mo chluasan, mo chluasan
Seo iad, mo chluasan, mo chluasan, seo iad
Cà' bheil do shùilean, do shùilean, do shùilean?
Cà' bheil do shùilean? seall dhomh iad
Seo iad mo shùilean, mo shùilean, mo shùilean
Seo iad mo shùilean, mo shùilean, seo iad
Cà' bheil do chorragan, do chorragan, do chorragan?
Cà' bheil do chorragan? seall dhomh iad
Seo iad mo chorragan, mo chorragan, mo chorragan
Seo iad mo chorragan, mo chorragan, seo iad
Cà' bheil do ghlùinean, do ghlùinean, do ghlùinean?
Cà' bheil do ghlùinean? seall dhomh iad
Seo iad mo ghlùinean, mo ghlùinean, mo ghlùinean
Seo iad mo ghlùinean, mo ghlùinean, seo iad.
Chaidh an rabhd cloinne seo a thoirt bhon CD 'Cluich Còmhla - Òrain is Rannan'. Chaidh an CD a dhèanamh le Comhairle na Gàidhealtachd gus a dhol còmhla ris an t-sreath de leabhrain Cluich @ an Taigh


text:
Tha diofar dhòighean air cuideachadh fhaighinn leis a 'bheatha làitheil ann an dachaigh airson an fheadhainn a tha seann daoine no aig a bheil ciorram.
- an sàs “Fixar'n” gus casg a chur tuiteam leòn. Leugh tuilleadh.
Fixar'n 'S e duine a' tighinn dhachaigh agus a 'cuideachadh an fheadhainn a tha seann daoine no le duilgheadasan gnìomh. An t-seirbheis cosgaisean dad. Ring 070-191 61 21.
“Gus casg a chur eas ann an dachaigh sheann daoine”.
- Dachaigh Cùram Slàinte. Leugh tuilleadh.
Mar eisimpleir, faodaidh sibh cuideachadh fhaighinn: insulin therapy, eididh na lotan, Drops-shùil agus leigheas bhith a 'sgaoileadh. Fios / fiosrachaidh: Tha an Colombia a suids 060-19 10 00.
- dACHAIGH COBHAIR. Leugh tuilleadh.
DACHAIGH COBHAIR 'S e taic gnìomhachd ann an riochd agus seirbheis cùram pearsanta san dachaigh. Gheibh sibh cùram san dachaigh do rudan nach urrainn thu a làimhseachadh air fhèin. bho fhoghar 2012 tha roghainn ann an cùram san dachaigh.
Tha an aonad a 'giullachd faighinn buidheann: 060-19 25 50.
Tha ionadail as fhaisge cùram dachaigh, Liden: 0692-101 36.
- dachaigh seirbheisean. Leugh tuilleadh.
Faodaidh sibh taghadh companaidh phrìobhaideach a 'cluich seirbheisean, canar gu tric “dachaigh seirbheisean”. Airson dachaigh seirbheisean, faodaidh tu falbh cìse aig leth na cosgais-obrach. Order an t-seirbheis dìreach leis na companaidhean prìobhaideach a tha thu airson.
- Biadh lìbhrigeadh dachaigh. Leugh tuilleadh.
Feumaidh am biadh a lìbhrigeadh dachaigh, cuideachadh gus a bhruich, no 's dòcha a' cuideachadh le min? A h-uile gun urrainn dhut tagradh a chur gu Colombia airson. Lìbhrigeadh Cosgais (2012) 250SEK / mhìos.
- Tèarainteachd agus inneal-rabhaidh teine fhreiceadain. Leugh tuilleadh.
A tèarainteachd rabhaidh urrainn e a 'faireachdainn sàbhailte a bhith aig an taigh latha agus oidhche. Faodaidh tu faighinn gu luath ann an conaltradh le luchd-obrach aig gach àm.
Gu bheil timer air an stòbh urrainn cuideachd lùghdachadh air an iomagain a 'dìochuimhneachadh na truinnsearan nuair còcaireachd. Faodaidh a leithid sin a dhol a stàladh as aonais an taic measaidh.
tuilleadh fiosrachaidh:
Bidh na Còmhairle
dACHAIGH COBHAIR.
cuiribh fios gu:
Sundsvall Sluagh 060-19 10 00.
…


text:
Naidheachdan 11:00m
14 An t-Ogmhìos 2016 Ùraichte aig Ùraichte aig
Sochairean
Ghabh a' chùirt 's àirde 'san Aonadh Eòrpach ri còir Bhreatainn air smachd a chuir air sochairean chloinne do luchd-imrich Eòrpach - fear de na prìomh chuspairean ann an deasbad referendum an EU. Chuir Cùirt Cheartais na h-Eorpa às do thagradh a rinn an Comisean Eòrpach an aghaidh riaghailtean na Rìoghachd Aonaichte.
Ceannairc
Thuirt Riaghaltas na Frainge gur e ceannairc a bh' ann am murt oifigear poilis agus a chàraid faisg air Paris. Thug fear, a' guidhe taic dhan Stàit Ioslamaich, ionnsaigh le sgithinn air an oifigear poilis aig a dhachaigh. Fhuair polais corp a' cheannaircich agus corp boireannaich anns an taigh. Bha gille beag trì bliadhna de dh'aois anns an taigh ach cha deach esan a leòn.
Atharrachadh na h-aimsire
Thàinig Alba air an targaid son atharrachadh na h-aimsire son a' chiad uair bho chaidh na h-ìrean a stèidheachadh an toiseach ann an 2010. Tha Riaghaltas na h-Alba ag amas air gearradh de 42% ann an gasaichean carbon ro 2020 agus 80% ro 2050. Tha na h-àireamhan 's ùire an 2014 ag ràdh gun deach lùghdachadh de 45.8 % a dhèanamh mu-thràth.
Orlando
Tadhlaidh an Ceann-suidhe Obama air Orlando an earar far an coinnich e ri teaghlaichean agus feadhainn eile a chaill càirdean san ionnsaigh air club gèidh. Tha aithrisean ann gun thadhail am fear-gunna, Omar Mateen, air a' chlub sin na h-uidhir de thursan. Tha na h-ùghdarrasan fhathast a' feuchain ri faighinn a-mach carson a rinn e an sgrios agus an tug feallsanachd na Stàite Ioslamaich buaidh air.
Comhairlean
Tha ceannardan comhairle nam bailtean ann an Alba ag iarraidh air Riaghaltas na h-Alba tuilleadh chumhachdan a thoirt dhaibh air rudan mar cìsean ionadail, cosgaisean agus air pròiseactan mòra bun-structair. Thuirt ceannard Chomhairle na Gàidhealtachd, Mairead Davidson, gu bheil fèin-riaghladh den t-seòrsa sin aig mòran bhailtean ann an Sasainn mur-thràth.
Sgeamaichean hydro
Tha ceistean as ùr ann mu sgeamaichean hydro coimhearsnachd an dèidh do phlanaichean airson sgeama ann an Cataibh tuiteam às a' chèile. Chan eil àite gu leòr air a' Ghrid Nàiseanta aig tuath airson na tha dùil ri tighinn à sgeama hydro an Uillt Mhòir ann an Goillspidh. Ged a thug iad còrr 's sia bliadhna a' feuchainn ri chuir air chois dh'fhailich orra taic-airgid fhaighinn, leis cho beag 's ghabhas a chuir air a' Ghrid.
Eaglais ùr
Chuir còrr 's ochd ceud duine an ainm ri ath-chuinge an aghaidh eaglais ùr ann an Steòrnabhagh. Tha co-thional na h-Àrd Eaglaise Saoire ag iarraidh eaglais ùr a thogail far am biodh ceithir fichead àite paircidh do chàraichean. Dhealaich an co-thional sin bho Eaglais na h-Alba bho chionn dà bhliadhna nuair a cheadaich an eaglais ministearan gèidh. Ach tha na planaichean connspaideach leis gum biodh aca ri craobhan a leagail agus tha feadhainn ag ràdh gu bheil toglaichean falamh sa bhaile a dh'fhaodadh iad a chuir gu feum.


text:
Segovia
’S e baile mòr faisg air Ávila ann an cridhe na Spàinne a th’ ann an Segovia (IPA: seˈɣoBja). Tha e suidhichte aig 1,005m os cionn ìre na mara,[1] 93km air falbh bho Mhadrid, prìomh-bhaile na Spàinne, agus 663km bho Bharcelona.[2] Tha 56,047 daoine a’ fuireach ann an Segovia.[3] Tha e ainmeil air fad an t-saoghail airson an amar-uisge nan Ròmanach a tha a seo. A bharrachd air sin, ‘s e prìomh-bhaile na Roinne Segovia a th’ ann cuideachd.
Susbaint
Freumhan an ainm[deasaich | deasaich an tùs]
Tha a h-uile coltas ann gur ann à Segobriga a tha ainm a' bhaile. 'S e ainm gu math Ceilteach a th' ann, bho Sego (Gàidhlig: buaidh) agus briga (Gàidhlig: dùn). Bheireadh sin Segburgh dhuinn ann an Alba, leis gu bheil na faclan a' nochdadh anns na cànain Gearmailteach (sieg agus burg). Chaidh an t-ainm arabachadh gu شقوبية (Šiqūbiyyah) ach 's e an t-seann ainm ann an Laideann a tha ga chleachdadh a-nis.[4] A dh'aindeoin sin, tha cuid a' ràdh nach eil sin idir ceart agus gu robh an Segobriga mun do sgrìobh Livius agus Ptolomaidh faisg air Saelices, ann an Cuenca.
Eachdraidh[deasaich | deasaich an tùs]
B' e na Ceiltich o shean a stèidhich am baile. Bhuannaich Quintus Caecilius Metellus Pius cath an seo ann an 75 Ro Chrìosd. Mar a b’ àbhaist san Spàinn, chuireadh ainm a’ bhaile air an roinn nuair a chaidh a stèidheachadh ann an 1833.[5] Thuit am baile dha na reubaltaich Faisisteach beagan an dèidh an ar-a-maich an aghaidh an Riaghaltais aig toiseach-tòiseachaidh Cogadh Sìobhalta na Spàinne ann an 1936.[6]
Cruinn-eòlas[deasaich | deasaich an tùs]
A rèir figearan an Riaghaltais, 's e an t-Iuchar a' mhìos as teotha agus e am Faoilleach a' mhìos as fhuaire ann an Segovia.[7] Cha tuit ach 476mm de dh'uisge air a' bhaile fad na bliadhna - 697mm nas lugha na Steòrnabhagh - leis gur e àite àrd tioram a th' ann.
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Aemet Mongabay
- ↑ Distance Calculator
- ↑ Cunntas-sluaigh na Spàinne
- ↑ Los topónimos: sus blasones y trofeos (la toponimia mítica), Galmés de Fuentes A., Real Academia de la Historia, Madrid, 2000
- ↑ Ethnoterritorial Concurrence and Imperfect Federalism in Spain
- ↑ Hurtado V., La Sublevación, 2010, Barcelona: DAU. ISBN 978-84-936625-6-1
- ↑ Aemet
- ↑ Femp


text:
Naidheachdan 11:00m
3 An t-Ogmhìos 2015 Ùraichte aig Ùraichte aig
Andy Coulson
Chaidh Andy Coulson, a bha na dheasaiche air an News of the World, a shaoradh bho chasaid gun do dh'innis e breugan fo mhionnan nuair a thuit a' chùis-lagha na aghaidh. Thuirt am Morair Burns aig an Àrd-Chùirt ann an Dùn Èideann an-diugh nach robh cùis aige ri fhreagairt, agus e a' gabhail ris an argamaid nach robh gnothach aig an fhianais a thug Mgr Coulson do chùis-lagha Tommy Sheridan ann an 2010, ri co-dhùnadh na cùirte sin.
Sepp Blatter
Tha Ceann-Suidhe FIFA, Sepp Blatter, ag obair mar as àbhaist an-diugh ann an Zurich dìreach là an dèidh dha innse gu bheil e a' fàgail a dhreuchd. Thuirt Mgr Blatter gum fuirich e san obair gus an tèid ceann-suidhe ùr a chur na àite ro dheireadh na bliadhna. Tha aithrisean sna Stàitean Aonaichte ge-tà, gu bheil an FBI a-niste a' rannsachadh Mhgr Blatter. A dh'aindeoin connspaid agus chasaidean mu choirbteachd agus foill ann am FIFA, tha Mgr Blatter riamh air a bhith a' dol às àicheadh gun do rinn e fhèin dad ceàrr.
Teàrlach Ceanadach
Thèid cothrom a thoirt do bhuill ann an Taigh nan Cumantan an-diugh luaidh a dhèanamh air Teàrlach Ceanadach, seann Cheannard nan Lib-Deamach, a chaochail a' bhòn-dè. Gheibh Buill-Phàrlamaid air gach taobh an cothrom sin an dèidh Cheistean a' Phrìomhaire - a' chiad Cheistean Prìomhaire sa Phàrlamaid ùir.
Bàtaichean-aigeann
Tha fiosrachadh a fhuair am BBC fo Achd na Saoirse Fiosrachaidh ag ràdh gun do chosg e cha-mhòr £16m thairis air a' chòig bliadhna mu dheireadh seann bhàtaichean-aigeann niuclasach Bhreatainn a stòradh. Tha 19 dhiubh sin nan laighe ann an Devon agus aig Ros Saoidhe ann am Fìobha. Tha luchd-iomairt a' togail dragh mu shàbhailteachd agus a' gearain mun ùine a tha e a' toirt am briseadh às a chèile. Thuirt Ministreachd an Dìon gu bheil iad a' toirt làn-aire do shuidheachadh nam bàtaichean-aigeann.
Eaglais na h-Alba
Bidh seirbheis shònraichte ann an Steòrnabhagh a-nochd far am faigh co-thionalan Eaglais na h-Alba ann an Leòdhas cothrom air aontachd a shealltainn an aghaidh cho-dhùnaidhean an Àrd-Sheanaidh air càirdeas sìobhalta agus pòsadh eadar aon ghnè. Thuirt Clèir Leòdhais gu bheil làn-fhios aca gu bheil co-dhùnaidhean an Àrd-Sheanaidh air mòran san Eaglais a ghoirteachadh.
Taigh-spadaidh
Tha dòchas ann air taigh-spadaidh ùr anns an Eilean Sgitheanach an ceann beagan agus bliadhna. Chuala coinneamh ann am Port Rìgh an-raoir gu bheil a' bhuidheann a th' air cùl na sgeama ag amas air a' ghoireas ùr, a chosgas mu £2m, fhosgladh as t-Fhoghair an ath-bhliadhna.


text:
Am Bail' Ùr troimh an Cupa MhicThàmhais
Chaidh Ceann Loch Seile, Gleann Urchadain agus Cill Mhàilidh troimhe chun na h-ath chuairt de Chupa MhicThàmhais air an deireadh sheachdain.
Fhuair Bail' Ur an t-Slèibh, aig a bheil an tiotal, troimhe cuideachd 's iad a buannachadh 3 gu 2 an aghaidh Cabar Fèidh.
Aig Deas chaidh 3 sgiobaidhean troimhe gu iar-chuairtean deireanach Cupa a' Chomainn Cheiltich.
Bhuannaich Inbhir Aora agus Glaschu Meadhan Earra Ghàidheal.
Agus fhuair Caol Bhòid troimh às dèidh dhaibhsan droinneadh a thoirt air Cille Mhoire 18 gu neoni aig Taigh na Bruaich.


text:
Corp Thamas Gador ga lorg an Leòdhas
Dhearbh Poilis a' Chinn a Tuath gur e an Ungaireachd Tamas Gador, aois 27, a chaidh fhaighinn marbh air taobh siar Leòdhais Disathairne.
Dh'fhàs teaghlach Mhgr Gador iomgaineach nuair nach do nochd e son itealan a bha siubhal air ais dhan Ungair Diciadain sa chaidh.
Thàinig athair a Leòdhas Disathairne son cuideachadh a thoirt dha na polais ann a bhith lorg a' mhac.
Chaidh an corp a lorg air bearradh creige aig Dail Mòr feasgar dhisathairne.
Chan eil na Poilis air an còrr fiosrachaidh a thoirt seachad aig an ìre seo.


text:
Tha diofar chuspairean bunasach san earrann seo, ceistean gu math cudromach a bhuaileas air daoine aig an fhìor-thoiseach, fiù mur eil iad air dad a stàladh. Rudan mar a bheil agam dad sònraichte a cheannach? no cà bheil stràc na mallachd ud air Mac?
’S fhiach e sùil a thoirt mun cuairt ma tha thu ùr-nodha do shaoghal na coimpiutaireachd Ghàidhlig.
Rinn sinn ar dìcheall an stiùireadh a thoirt seachad air dòigh a thuigeas duine sam bith – ach ma tha dad ro thoinnte, nach innis thu dhuinn? No ma tha rudeigin a dhìth ort an-seo (fhad ’s a bhuineas e do shaoghal na coimpiutaireachd agus a’ Ghàidhlig air dòigh air choireigin.


text:
- TIOTAL
- Railtour Sònraichte ann an Abhach, An t-Ògmhios1960
- EXTERNAL ID
- PC_HRS_STATIONS_001_143
- ÀITE
- Abhach
- SGÌRE
- Avoch
- SIORRACHD/PARRAIST
- ROS: Abhach
- DEIT
- 14 Ògmhios 1960
- LINN
- 1960an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26875
- KEYWORDS
- stèiseanan rèile
'S e sealladg de Stèisean Abhaich a tha seo le Railtor sònraichte aig an àrd-chabhsair. Chaidh an dealbh camara a thogail air 14 An t-Ògmhios 1960, an latha an dèidh dhan loidhne a bhith air a dùnadh gu h-oifigeil.
B' e stad air Meur Loidhne an Eilein Dhuibh de Rèile na Gàidhleachd, a dh'fhosgail sa Ghearran 1894, a bh' ann an Abhach. Dhùin an loidhne do sheirbheisean luchd-siubhail san Dàmhair 1951 agus do sheirbheisean bathair san Ògmhios 1960.


text:
- TIOTAL
- LMS 14384 'Loch Laggan' agus clas 'Castle' air trèana ann an Longartaidh
- EXTERNAL ID
- PC_HRS_TRAINS_001_172
- ÀITE
- Longartaidh
- SGÌRE
- Peairt
- SIORRACHD/PARRAIST
- PEAIRT
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28208
- KEYWORDS
- locomotaibhean
trèanaichean
LMS 14384 'Loch Laggan' agus locomotaibh clas 'Castle' air trèana luchd-siubhail ann an Longartaidh.
B' e ball de locomotaibhean 4-4-0 clas 'Loch' aig Rèile na Gàdhealtachd a bh' ann an 14384 (HR 124 roimhe). Chaidh a togail le Dübs & Co ann an Glaschu ann an 1896. Chaidh a thoirt a-mach à seirbheis san t-Sultain 1934.


text:
- TIOTAL
- mapa a' sealltainn gluasad an airm ro Bhlàr Chùil Lodair, 1746
- EXTERNAL ID
- QZP40_144_P153
- ÀITE
- Cùil Lodair
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1899
- LINN
- 1740an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30915
- KEYWORDS
- Seumasaich
Ar-a-mach nan Seumasach
Am Prionnsa Teàrlach
Blàr Chùil Lodair
Mòinteach Dhruim Athaisidh
Diùc Chumberland
zoomable
B' e Blàr Chùil Lodair am blàr mu dheireadh air talamh Bhreatainn a bha làimh ri làimh. Chuir am blàr crìoch air Ar-a-mach nan Seumasach bho 1745 agus air dòchas nan Seumasach anns an fharsaingeachd.
Anns a' Ghiblean 1746, bha arm nan Seumasach sgìth, acrach agus fo ghruaim an dèidh caismeachd fhada gu tuath à Dàrbaidh. Leis an aim a' teiche gu tuath leis an Diùc Chumberland air an tòir thòisich grunnan de na Gàidheil air tarraing. A dh'aindheoin comhairle bhon Mhorair Seòras Moireach iad a theiche do na beanntan agus sabaid às an sin, thagh Am Prionnsa Teàrlach Mòinteach Chùil Lodair mar an t-àite anns an seasadh iad an aghaidh arm an riaghaltais.
Air oidhche an 15mh den Ghiblean 1746, rinn an airm Seumasaich caismeachd air Inbhir Narann à Cùil Lodair leis an dòchas gun toireadh iad ionnsaigh air airm Diùc Chumberland gun fhiosda. Ach, nuair a ràinig iad Inbhir Narann tràth anns a' mhadainn, lorg iad saighdearan an riaghaltais nan dùisg agus a' comharrachadh an 25mh co-là breith aig an Diùc. Thionndaidh na Seumasaich agus rinn iad deich mìle caismeachd air ais a Chùil Lodair.
Nuair a thuig an Diùc Chumberland gun robh na Seumasaich air a bhith a' caismeach fad na h-oidhche, chuir e roimhe an coinneachadh air Mòinteach Chùil Lodair. Bha am blàr seachad taobh a-staigh uair a thìde.
Chaidh mu 1,500 Seumasach a mharbhadh anns a' bhlàr agus as a dèidh le daoine neo-chionntach nam measg nach do ghabh pàirt anns a' bhlàr agus boireannaich is clann. Choisinn na gniomhan seo am farainm 'Buidsear' don Diùc Chumberland. Theich Am Prionnsa Teàrlacham blàr mus do chriochnaich an t-sabaid agus mu dheireadh fhuair e air falbh don Fhraing agus An Ròimh.
Tha am mapa seo a' sealltainn gluasadan an airm ron a' bhlàr. 'S ann bho 'Historical Geography of the Clans of Scotland' le T B MacIain & Col Seumas A MacDhonnachaidh, 3mh Dreach, 1899 a tha e


text:
Fàilte air gealltanas a' bhainn-leathainn
Rinn Comhairle nan Eilean Siar toileachas le gealltanas bho Riaghaltas na Rìoghachd Aonaichte mu bhann-leathann luath a sgaoileadh dhan a h-uile duine.
Tha ministearan an Riaghaltais àg ràdh gum bu chòir còir laghail a bhith aig gach dachaidh is oifis am Breatainn air bann-leathann co-dhui 10 megabit gach dìog ro 2020.
Thuirt an Riaghaltas gum bu chòir bann-leathann luath a bhith air a mheas mar rud a tha bunaiteach dhan t-sluagh, mar uisge is dealan.
Bha gealltanas mar sin na phàirt den iomairt 'Ar n-Eileanan Ri Teachd' a bha ag amas air cumhachdan a bharrachd do dh'eileanan na dùtcha.
Thuirt Ceannard Comhairle nan Eilean Siar, Aonghas Caimbeul, gur e ceum air adhart a tha ann an gealltanas an Riaghaltais.
"Strì"
"S dòcha nach eil 10 megabit gach dìog cho luath sa dh'iarradh sinn - is cumaidh sinn oirnn a' strì air sin - ach co-dhui 's e aithne a tha seo gum bu chòir còir laghail a bhith aig daoine air bann-leathann", thuirt Mgr Caimbeul.
Thuirt e gu bheil a' Chomhairle a' feuchainn ri dearbhadh dè na sgìrean anns na h-Eileanan an Iar nach fhaigh bann-leathann luath fon sgeama a th' ann, is e ag ràdh gum faodadh sin a bhith cho àrd ri 30% de thaighean na sgìre.
Thuirt e gu bheil e an dòchas gun gabh an gealltanas ùr a chleachdadh gus dèanamh cinnteach gum faigh a h-uile duine an teicneolas.
Nochd Urras Taobh Siar na Hearadh dragh an t-seachdain seo gu bheil mì-chinnt mu cuin a gheibh an sgìre bann-leathann luath a' cur maill air leasachadh san àite.
Thuirt iad gu bheil na h-uimhir de phròiseactan aca nach tèid air adhart às aonais bann-leathann luath, is gu bheil teaghlaichean òga ann a thilleadh dhan sgìre nam biodh an teicneolas ann.


text:
- TIOTAL
- Taigh Chùil Lodair
- EXTERNAL ID
- GB1796_859_20_0077
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9505
- KEYWORDS
- Mary Ethel Muir Donaldson
Taigh Chùil Lodair
Donnchadh Foirbeis Chùil Lodair
Blàr Chùil Lodair
Seumasaich
carraighean-cuimhne
clachan-cuimhne
càirn
blàran
cathan
Am Prionnsa Teàrlach
Madadh-allaidh Bhàideanaich
Chaidh Taigh Chùil Lodair, Inbhir Nis, a thogail air a' chiad dol a mach do Artair Foirbeis de Chil Lodair anmoch san 18mh linn ach 's e taigh-òsta a th' ann an-diugh. Chaidh an dealbh seo dhen taigh a thogail sa chiad leth den 20mh linn.
'S e a' chiad chlàradh de thaigh air oighreachd Chùil Lodair faisg air Inbhir Nis mu 1323. Roimh dheireadh an 14mh linn bha e air a dhol gu làmhan Alasdair Stiùbhairt, 'Madadh-allaidh Bhàideanaich', mac as òige Raibeirt II. Chaidh an oighreachd do theaghlach Edmundson, do theaghlach Strachan agus do cheannard Chlann an Tòisich mus deach a cheannach le Teaghlach Fhoirbeis ann an 1576. 'S e muinntir dhaingeann na h-Eaglaise Clèireil a bh' ann an teaghlach Fhoirbeis agus air sgàth seo chaidh an oighreachd a chreachadh le na Seumasaich ann an 1688.
Ann an 1746 chaidh an taigh a chur fo òrdugh-solair aig a' Phrionnsa Teàrlach gus an cleachdadh e e airson fuireach ann agus airson a cheann-àite catha sna làithean ro Bhlàr Chùil Lodair. Às dèidh a' bhlàir chaidh an taigh a sgrios le Diùc Chumberland agus a shaighdearan mar dhìoghaltas.
Rugadh tè nan dealbhan-camara, Mary Ethel Muir Donaldson ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Agus fhuair mi-fhìn cruit eile an uair sin mun tàinig an cogadh gu crìch agus bha dùil ’m a dhol innte cuideachd nuair a thigeadh an cogadh gu crich agus a thigeadh mo bhràthair dhaghaidh. Ach a-nist cha robh a’ chruit a bh’ ann an sin ro fhada o chruit m’ athar agus ’s ann a chunnaic iad iomchaidh dhomh fuireach far an robh mi gun chabhag na caonnag a bhith orm a’ falbh aiste. Agus ’s ann mar seo a bha. Dh’ fhan mi far an robh mi cuideachd.
Agus bha an teaghlach a’ tighinn air aghaidh agus nuair a bha a’ chiad mhac a bh’ agam a-mach às an sgoil choisinn e bursary agus chaidh a chur an uair sin gu secondary school agus chaidh e às an sin gu ruige Fort William agus gu mì-fhortanach fhuair e an-shocair ann a shin às an àite-loidsidh às an robh e nach do dhealaich riamh ris gus an tug i am bàs dha aig aois fichead bliadhna, ann an 1934 air an 3rd August. Dh’ eug e ann an Invergarry agus thug mi fhìn dhachaigh e. Agus a-nist dh’ eug m’ athair ann an ciad mhios ’n fhoghar ann an 1919 agus cha robh bochdainne na galair air na sìon ach dìreach an latha a bh’ ann an seo ach nuair a bha e an dèis a bhreaiceast a ghabhail bhuail an stroke e dìreach aig taobh an teine agus e a’ lasadh na pìobadh agus thog sinn sìos dhan leabaidh e, mi fhìn agus a’ bhean. Agus ’s ann air Didomhnaich a bh’ ann agus bha an còrr a mhuinntir an taighe às an eaglais agus bha dùil againn a-nist gun tigeadh a’ bhruidhinn ’uige air ais, ach cha tàinig agus bha e Didomhnaich fad an latha gun chainnt agus Diluain agus gu dà uair feasgar Dimàirt ’s ann a dh’ eug e. Agus bha e ceithir fichead bliadhna agus a còig gu leth an uair sin agus cha do dh’ airich e criod de bhochdainne riamh ach na rheumatics. Agus bha e na chlachair agus bha e na dhuine ainmeil làidir. Cha robh strì aige uair sam bith – tha mi fhìn ga chluinntinn sin, dà chiad punnd a chur air an scaile nuair a bhiodh iad a’ tomhas cheilpeadh. Agus b’ aithnte dhomh ultach eile a bhiodh e fhèin agus gillean eile a’ togail, clach mhòr agus bha i cho grinn agus cho sleamhainn. Cha robh greim oirre thall na a-bhos. Agus chunna mi ri mo linn fhìn aon ghille sgairteil agus thogadh e i ach ’s ann air a h-oir a bha e ga togail suas. Ach mar a bha m’ athair ga togail ’s ann far a’ chomhnard a bha i agus cha robh e a’ faighinn foipe ach a bhasan, agus am fear a bha còmhla ris bha e ga togail agus dà chloich air a muin agus bha m’ athair ga togail agus a trì cnapan math air a muin. Agus bha e air a chunntais air dhuine cho làidir agus a bha san sgìreachd againn. Bha còig troighean is deich òirlich a dh’ àirde ann am m’ athair agus bha dà fhichead òirleach agus a h-ochd às a’ chom aige. Agus cha robh e trom ann am feòl idir. Agus cha robh m’ athair uair sam bith an stad fad na h-oidhche a ghabhail òran. An uair nach biodh a-staigh ach e fhèin is mo mhàthair gun chèilichean a bhith a-staigh na rachadh sibh dlùth dhan taigh chluinneadh sibh an t-òran ron doras agus langan aige air agus aig an aon àm a’ snìomh fhraoich air neo a’ snìomh mhurain. Cha bhiodh e na thàmh uair sam bith. Agus nan tigeadh feadhainn dhachaigh bhathar a’ teannadh ri bruidhinn is ri sheanchas agus air a’ cheann fo dheireadh ’s e sgeulachd a dh’ fheumte a ghabhail. Agus ghabhadh m’ athair an uair sin sgeulachd agus air neo-ar-thaing nach biodh an sgeulachd a’ còrdadh ris na daoine a bh’ air chèilidh agus bha sinne nar cnapaich bheaga a’ togail a a h-uile facal dhith. Agus bha toil mhòr againn a bhith a’ cluinntinn na sgeulachd agus nam bìte a’ toirt oirnn rud sam bith a dhèanamh, bhìte a’ gealltainn dhuinn sgeulachd a ghabhail a-nochd dhuinn air a shon. Agus seo an dòigh san d’ fhuair sinne na sgeulachdan sinn fhìn. Agus bha m’ athair ag innseadh dhomh nach robh an darna leth aige dhe na sgeulachdan is a bh’ aig athair fhèin. Ach bha tonn mhath aige dhiubh air a shon sin. Agus bha na seann-òrain aige. O! bha a’ chuid bu mhutha dhiubh. Cha robh uair sam bith aige ach na seann-òran ga seinn agus ’s e glè bheag dhe na seann-òrain nach cuala mise e a bhith a’ seinn mar sin.
And I got another croft then before the war ended and I had expected to take it over as well when the war would come to an end and when my brother would come home. But now the croft that was there was not too far from my father’s croft and they saw it fitting for me to stay where I was without any rush or reluctance to leave it. And this is how thing turned out. I stayed where I was too.
And the family were growing up and when my first son was out of school he won a bursary and he was sent then to a secondary school and he went from there to Fort William and unfortunately he got uneasy there in the lodgings where he was from which he did not leave until he died at twenty years of age, in 1934 on the 3rd of August. He died in Invergarry and I took him home. And now my father died in the first month of autumn in 1919 and he didn’t suffer ill health or disease or anything but on that day but after he ate his breakfast he suffered a stroke just beside the fire as he was lighting his pipe and we took him down to the bed, myself and the wife. And it was on Sunday and the rest of the household was attending church and we expected his speech to return to him, but it didn’t and he was all day Sunday unable to speak and likewise from Monday until Tuesday afternoon when he died. And he was eighty-five and a half year of age then and he never suffered any kind of illness but rheumatics. And he was a mason and he was a man renowned for his strength. He never had to struggle at any time – I heard myself that he put two hundred pounds on a scale when he’d be weighing kelp. And I know of another lad that he and other lads would lift, a big boulder and it was well-shaped and slippy. There was no way to grip either here or there. And I saw myself in my own time only one strong lad and he lifted it up but it was on its side that he managed to lift it up. But the way in which my father lifted it was where it was flat and he only getting his palms underneath it, and the man who was along with him was lifting it and he had two stones on his back and my father was lifting it and he had three big lumps on his back. And he was reckoned to be the strongest man in our district. My father was five feet ten inches in height and he was forty-eight inches in his chest. He was not heavy in the flesh at all. And my father did not stop singing songs all night long. When he was in by himself with only my mother without any visitor in and if you had gone near to the house you’d hear the songs at the door and hear his voice and he’d be making heather ropes or spinning marram grass. He’d never take a rest at any time. And if a few came to the house then there’d be talking and conversing going on but at the end of this he’d have to tell a story. And my father would then tell a story and thankfully the people who had come on a house visit would enjoy the story and we as little children were picking up every word. And we greatly enjoyed listening to the story and if we were asked to do anything, it was promised that a story would be told to us for it. And this is the way in which we picked up stories for ourselves. And my father told me that he did not have one half of the stories that his own father had. But he had a good measure of them even at that. And he had the old songs. Oh! he had a great store of them. There was no time when he was not singing songs and there’s not many of the old songs that I did not hear him sing like that.
Duncan MacDonald, 1951, Peninerine, South Uist, by Dr Werner Kissling. By courtesy of the School of Scottish Studies, University of Edinburgh.


text:
Ceannard eadar-amail do Bhun-sgoil Ghàidhlig Inbhir Nis
Tha Comhairle na Gàidhealtachd air Seònaid NicLeòid ainmeachadh mar cheannard eadar-amail air Bun-sgoil Ghàidhlig Inbhir Nis.
Tha seo a' tighinn às dèidh do Sheumas Lyon an dreuchd fhàgail na bu thràithe air a' mhìos seo.
Tòisichidh Seònaid NicLeòid san dreuchd às dèidh saor-làithean an t-samhraidh, 's tha dùil gum bi i os cionn na sgoile gu meadhan an Dàmhair.
B' ise a' chiad ceannard a bh' air an sgoil nuair a dh'fhosgail i ann an 2007.
Dh'fhag i ann an 2009.
'S ann às an Eilean Sgitheanach a tha a' Bh. NicLeòid, 's tha i fileanta sa Ghàidhlig.
Chuir an Comhairliche Hamish Friseal, Cathraiche Buidheann Buileachaidh na Gàidhlig aig Comhairle na Gàidhealtachd, failte air an naidheachd.
Thuirt Comhairle na Gàidhealtachd gum bithear a' sanasachd airson ceannard maireannach, a tha fileanta sa Ghàidhlig, a dh'aithghearr.


text:
Gàidhlig Ìre 6
Cinn-latha: 08/04/19 - 12/04/19
Cosgais: £260 (£180 do dh'oileanaich)
Neach-teagaisg: Mìcheal Klevenhaus
Maoineachadh ILA ri fhaighinn: Chan eil
Clàraich an-dràsta!
Bidh an cùrsa seo freagarrach do luchd-eadar-mheadhanach aig ìre nas àirde aig a bheil tuigse air a’ chànan is comas air còmhradh a chumail ann an doimhneachd le bhith a’ cleachdadh structaran mionaideach. San ìre seo, cuirear eòlas air structaran san tràth chaithte le gnìomhairean riaghailteach is neo-riaghailteach ann an suidheachaidhean cudromach, structaran a tha a’ sealltainn sealbh, structaran a’ cleachdadh àireamhan mionaideach agus an tuiseil ghinidich le ainmearan-iolra.
Mar phàirt den chùrsa, gheibhear eòlas a bharrachd air gràmar, gheibhear cothroman sgilean labhairt a chleachdadh, is gheibhear cothrom air dòighean cànain ùra is briathrachas ùr ionnsachadh.
Gheibh thu barrachd fiosrachaidh mun ìre an seo
Tuairmse Ìre Cùrsa & Co-ionannachd de Ìre SCQF
An Cùrsa Inntrigidh Earrann 3 (11-12)
SCQF 6 SQA Gàidhlig àrd-ìre (luchd-ionnsachaidh)


text:
Aonghas MacLeòid
Tha luaidh ga dhèanamh air an fhear-naidheachd Aonghas MacLeòid a chaochail aig aois 61.
Bha e air a bhith a' fulang le aillse.
Rugadh agus thogadh Aonghas MacLeòid ann an Achadh a' Phlastair, air iomall Steòrnabhaigh, agus b' ann à Siabost a bha a phàrantan.
B' e deasaiche Albannach an Times, agus nochd e gu tric air prògraman poilitigeach a' BhBC.
Bha e air tòiseachadh aig an Scotsman, 's bha an Scottish Daily Express agus an Sunday Mail am measg nam pàipearan eile far an do dh'obraich e.
Eòlas
Dh'innis an Times gun robh eòlas sònraichte aige air poileataigs na h-Alba is Bhreatainn, 's gun robh meas mòr aig an sgioba aige dha.
B' e deasaiche a bh' ann, thuirt iad, a bha cothromach agus tàlant aige airson faighinn gu cridhe gach sgeulachd.
Thuirt iad gun robh e air brosnachadh a thoirt do cho-obraichean is luchd-naidheachd òga.
Rinn am Prìomh Mhinistear, Ailig Salmond, luaidh air Mgr MacLeòid, 's e ag ràdh gur e fear-naidheachd tuigseach a bh' ann agus gum bi luchd-poileataigs anns gach pàrtaidh ga ionndrainn.
Thuirt Alasdair Darling, a bha na sheansalair agus na cheannard air iomairt 'Nas Fheàrr Còmhla', gur e duine uasal a bh' ann am Mgr MacLeòid agus gu bheil e a bhàs na chall mòr do dh'obair-naidheachd.


text:
Naidheachdan 11:00m
25 An t-Sultain 2012 Ùraichte aig Ùraichte aig
Drochshìde
Tha mòran de chost an ear na h-Alba a fulang le gèile agus uisge tròm. Tha mu mhìle dachaigh gun dealain eadar Taobh Tatha agus Obar Dheathain. Tha rabhadh oifigeal ann air tuilltean ann an Lodainn 's na Crìochan agus tha drochaidean Cheasaig, Foirthe, Tatha agus Erskine dùinte do charbadan mòra. Air a' Ghàidhealtachd tha an A82 dùinte gach taobh eadar Drochaid an Aonachain agus Inbhir Garadh far an do thuit craobh. Tha poilis a' stiùireadh an trafaig ann an sin ach bu chòir dhuibh an sgìre sin a sheachnadh. Agus tha e a' toirt buaidh cuideachd air mòran de na seirbheisean aiseig an-diugh. Chan eil seòlaidhean eadar Loch na Madadh agus Ùige an-dràsta, eadar Malaig agus Armadal air an neo Malaig agus na h-Eileanan Beaga. Atharrachadh cuideachd air a' chlàr-ama eadar an t-Oban, Bagh a' Chaisteil agus Loch Baghasdail. Agus tha mòran dha na seirbheisean eile le rabhadh gu faodar an cuir dheth an-diugh fhathast.
Figearan Eucoir
Tha figearan bho Riaghaltas na h-Alba a' sealltainn gu bheil cha mhòr an dàrna leth a thèid an saoradh às a' phrìosan ann an Alba air an dìteadh son eucoir eile an taobh a-staigh dà bhliadhna. Ach tha an ìre de dhìteadh an dàrna turas, aig 42%, nas ìsle na bha e air a' bhliadhna ron a sin.
Abu Hamza
Tha am BBC a' tuigsinn gur i a' Bhan-righ fhèin a thog cùis a' chlèirich Abu Hamza leis an Riaghaltas. Tha e coltach gun do dh'fhaighnich i carson nach b'urrainn a chuir dìreach dha na Stàitean Aonaichte, far a bheil e fo chasaid mu cheannarc. An dè as deidh ochd bliadhna de strì laghail chuir Cùirt Eòrpach nan Còirichean Daonna às dhan chead a dh'iarr e airson tagadh deireannach a dhèanamh.
Anndra Midseal
Dh'fhoillsich an Daily Telegraph leabhar-latha nam poileas ris an robh Àrd-chuip an Riaghaltais, Anndra Mitchell, a' connspaid aig Sraid Downing an t-seachdainn seo chadh. Tha an cunntas sin ag aontachadh ris na h-aithrisean gu'n do chleachd Mgr Mithchell droch chainnt agus am facal 'pleb'. Tha esan air a bhith a' dol as aicheadh.
Miùghlaigh SAC
Tha fear de chomhairlichean Bharraigh ag iarraidh air Ministear ùr na h-Àrainneachd ann an Riaghaltas na h-Alba rannsachadh neo-eisimeileach a dheanamh air mar a chaidh uisgeachan an ear air Miùghlaigh a thaghadh airson sgìre ghlèidhte SAC. Chuir Dòmhnall Manford litir gu Pòl Wheelhouse 's e ag ràdh gu bheil mòran cheistean rim freagairt fhathast 's gu feum rannsachadh neo-eisimeileach a bhith ann airson 's gum bi earbsa aig an t-sluagh sa phròiseas.


text:
- TIOTAL
- Buachaille Eite Mòr
- EXTERNAL ID
- PC_TOMBAKER_31
- ÀITE
- Buachaille Eite Mòr
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- CRUTHADAIR
- Tom Baker
- NEACH-FIOSRACHAIDH
- Tom Baker
- AITHNEACHADH MAOINE
- 30158
- KEYWORDS
- Gleann Comhan
Buachaille Èite Mòr
beinn
A82
coiseachd-bheanntan
sreap
Chithear anns an dealbh-chamara seo, a thogadh le fear Tom Baker, sealladh de Bhuachaille Eite Mòr, beinn air a bheil cumadh triantain aig ceann Ghleann Eite, glè fhaisg air Gleann Comhann a' siubhal gu siar air an A82. Tha a' bheinn na druim a tha mu chòig mìle (8 km) de dh'fhaid, is co-dhiù ceithir phrìomh mullaichean oirre bhon ear-thuath a' dol chun an iar-dheas. Is iad sin an Stob Dearg (1022 m), Stob an Doire (1011 m), Stob Coire Altruim (941 m) agus Stob na Bròige (956 m). Tha i na beinn a tha tarraingeach do luchd-coiseachd agus do shreapadairean


text:
Àidh… chan eil naidheachd mhòr agam dhuibh. Tha mi a’ dèanamh cinnteach nach bi sinn air dheireadh nuair a ghluaiseas sinn gu WordPress 3.4 uaireigin agus chuir mi barrachd bhlogaichean ris a’ showcase (eadar dà sgeul, ma tha deagh bheachd aig duine sam bith airson deagh eadar-theangachadh de showcase, bhithinn fada ’nur comain) – tha mu fhichead againn a-nis. Tha gu h-àraidh Bun-sgoil Ghàidhlig Inbhir Nis trang, cha mhòr leth-dhusan làraichean aca!
Ceart ma-tà, cumaibh oirbh leis a’ bhlogaireachd!


text:
£3.9m ga ghealltainn airson slighean baidhseagail
Cosgaidh Riaghaltas na h-Alba £3.9m air lionradh rothaireachd na dùthcha a leasachadh thairis air dà bhliadhna.
'S ann air slighe baidhseagail ùr eadar an t-Òban agus Inbhir Nis a thèid a' mhor-chuid dheth - £3m - a chosg.
Tha an Riaghaltas airson brath a ghabhail air an ùidh a thog na Geamaichean Oilimpiceach a bh' ann an Lunnainn an-uiridh ann an rothaireachd.
Tha iad a-nis airson barrachd dhaoine a bhrosnachadh an cùl a chuir rin càraichean agus baidhseagalan a chleachdadh nan àite.
Buannachd eaconomach
Thuirt Ministear na Còmhdhail, Cè MacIlleDhuinn, gum bi Slighe Bhaidhseagail ùr a' Ghlinne Mhoir na togail cuideachd do dh'eaconomaidh na Gàidhealtachd.
Cosgaidh an Riaghaltas £400,000 air an t-slighe eadar an t-Òban agus an Apainn a leasachadh.
Thèid £400,000 eile a chosg air rothaireachd a bhrosnachadh a-measg chloinn-sgoile na dùthcha le bhith a' cruthachadh slighean sàbhailte dhaibh dhan sgoil, agus air barrachd àitean parcaidh do bhaidhseagalan taobh a-muigh sgoiltean.
Tha an t-airgead mar phàirt dhen Phrògram Calpa, luach £205m, a dh'fhoillsich Rùnaire an Ionmhais, Iain Swinney, san Dùbhlachd.


text:
Aragón
She nane jeh boodeeyssyn hene-reiltagh ny Spaainey eh Aragón (Spaainish as Aragonish: Aragón; Catalonish: Aragó). Ta'n boodeeys ny hoie ayns shiar hwoaie ny Spaainey, as t'eh goaill stiagh tree queiggey: (veih'n twoaie) Uesca, Zaragoza, as Teruel. She Zaragoza preeu-valley y voodeeys.
Ta'n queiggey twoaieagh Uesca çhemmit liorish y Rank as soit ayns mean ny Sleityn Pyreanagh. Çheusthie jeh'n Spaainey, ta'n boodeeys çhemmit liorish y Chataloan da'n shiar, liorish Valencia as y Chashteel-La Mancha da'n jiass, as liorish y Chashteel as León, La Rioja, as Nafarroa da'n sheear.
Shennaghys[reagh | edit source]
Roish my daink er Aragón dy ve ny reeriaght er lheh 'sy vlein 1035 BNJ, va ny coondaeghyn twoaieagh Chaca, Sobrarbe as Ribagorza nyn gagliee heyrey as nyn vo-steatyn feudalagh Frankagh. Dys ruegyssyn Frankagh as Mooragh dy chur fo chosh, ren ny coondaeghyn shen co-chaarjys rish Diucaght ny Cashteel as lesh Reeriaght Iruña (Nafarroa ny s'anmey). Lurg baase Ree Sancho, va'n reeriaght rheynnit eddyr y daa vac echey. Va Ramiro I enmyssit hoshiaght myr ree er Aragón; ny s'anmey, lurg baase Gonzalo, yn braar echey, v'eh enmyssit ree er Sobrarbe as Ribagorza chammah. Daase y reeriaght noa dy tappee, as ren ee goaill stiagh Nafarroa. Ren y reeriaght shen cur reeriaght Islamagh as caayr Zaragoza fo haart 'sy vlein 1118. Va reeriaght Nafarroa rheynnit magh assjee as va reeriaght Aragón aa-vunnit 'sy vlein 1035.
Ga dy row unnaneys reeraghtagh ec Aragón marish y Chashteel as marish reeriaghtyn elley 'sy Spaainey lurg poosey Ysbal I ny Cashteel as Ferdinand II Aragón ec jerrey ny 15oo eash, as ga dy row yn unnaneys shen niartaghey car y 16oo as y 17oo eash, hannee staydys er lheh lesh y reeriaght Aragonagh, lesh leighyn as undinyssyn er lheh ayn, derrey'n vlein 1707 traa ren Philip V, y chied ree Bourbonagh er y Spaainey, goaill rish Oardee Nueva Planta, as ad niartaghey yn Spaainey myr steat ny smoo laarit.
Ren yn unnaneys reeraghtagh eddyr Petronila, Benrein Aragón, as Ramon Berenguer IV, Eearley Barcelona, gientyn mac, Alfonso II Aragón. Hooar eh dagh thalloo as cagliagh ec y daa jeu myr eiraght. Rere shen, va Crooin Aragón currit er bun as ee goaill stiagh thallooyn as deiney, enmyssyn as steatyn nagh row nyn gooid jeh'n reeriaght roish shen. Haink jerrey lesh y Chrooin lurg yn unnaneys reeraghtagh marish y Chashteel agh hannee yn enmys ayn derrey 1714. Ren ny Reeaghyn Aragonagh reirey Aragón, y Chataloan, ny h-Ellanyn Balearagh, Valencia, y Çhissyl, Napule as y Tardeen.
Ayns Crooin Aragón, va ree ny ree jeeragh er ard Aragón agh va ny h-enmyssyn Ree Valencia, Ree Mallorca (er feie tammylt), Eearley Barcelona, Çhiarn Montpellier, as Diuc ny h-Atheen as Neopatria ayns e helloo chammah. Hug dagh fer jeh ny h-enmyssyn shen ard-reeriaght da er ard er-lheh, as va ny h-enmyssyn er nyn mronney as nyn goayl echey tra va thallooyn cosnit as caillt echey.
Car Caggey yn Eiraght Spaainagh chur ny forseyn Germaanagh, Goaldagh as Ollanagh yn armee Spaainagh fo haart ayns Cah Saragossa 'sy vlein 1710. Myr eiyrtys jeh'n chah, hreig Philip V ny Spaainey Madrid as hie eh gys Valladolid.
Lurg Caggey ny Lieh-inshey haghyr daa hionney stiagh er y phreeu-valley Aragonagh. Car y çhionney stiagh ayns 1808 chur forseyn Spaainagh fo'n Ghineraal Palafox ard-orseyn Frangagh fo haart. Ayns 1809, car y çhionney stiagh fuilltagh, va ny Spaainee currit fo chosh ec ard-orseyn Frangagh. Mastey ny 32,000 cahneyderyn as cummaltee v'ayns y chaayr, va 30,000 jeu caillt.
Çhengey[reagh | edit source]
She Spaainish y çhengey ghooghyssagh da'n chooid smoo jeh pobbyl Aragón, as cha nel çhengey oikoil elley ayn. Myrane lesh y Spaainish, ta'n Aragonish goll er loayrt ayns shiartanse dy abbyrtyn ennagh ayns ny coondaeghyn twoaieagh ayns ny Sleityn Pyreanagh, as ayns Ribagorza, Sobrarbe, Jacetania as Somontano. Ta sorçh d'aaveaghey 'sy çhengey shen goll ershooyl ayn as sleih ennagh coontey yn çhengey myr greie son enney ardjynagh. Ayns ny h-ardjyn shiar, rish y joarey lesh y Chataloan, ta'n Chatalonish goll er loayrt, as ee loayrit ayns ardjyn jeh Ribagorza, La Llitera, Baix Cinca, Baix Aragó-Caspe, Baix Aragó as Matarranya. Ta'n ennym La Franja currit er yn ard Catalonish ayns Aragón dy mennick.
Queiggaghyn[reagh | edit source]
Jeeagh er neesht[reagh | edit source]
- Aragonish
- Catreeney Aragón, y chied venrein ec Ree Inry VIII Hostyn
- Expo 2008
- Ashoonaghtyn as ardjyn ny Spaainey
Kianglaghyn mooie[reagh | edit source]
- Reiltys Aragón (Spaainish)
- Senderos de Aragón - Ynnyd-eggey turryssagh reiltys Aragón


text:
Dhealaich Mise A-nochd rim Leannan
Tuilleadh mar seo:
Bhon a Tha Mi gun Sunnd
Gur Mithich Dhomh a Bhith...
Mala Chaol is Beul Tana
An Cluinn Thu Leannain
Fiosraichean - Eairdsidh MacIllEathain
Luchd-clàraidh - Mòrag NicLeòid;
Geàrr-chunntas - Òran gaoil le fear mu dheidhinn caileag leis an do thuit e ann an trom ghaol, ach leis an robh aige ri dealachadh. Tha e a' dèanamh mòr-mholadh air a bòidhchead 's a gnè.
Fad a' Chlàir (h:m:s) - 00:03:12
Àm Clàraidh - 1963.07-08
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 13462
Àireamh an Teip Thùsail - SA1963.028
Àireamh a' Chlàir Thùsail - SA1963.28.A6
Càileachd an Fhuaime - Math
Cruth Inneal a' Chlàir - R2R
Notaichean a' Chlàir - 5 verses. Composed by Henry Whyte (Fionn).
Ceangal Maireannach - http://www.tobarandualchais.co.uk/gd/fullrecord/13462/1
Tweet


text:
Coimisean "a' gabhail aithreachas"
Thuirt Coimisean na Croitearachd gu bheil iad a' gabhail aithreachas mun an dòigh anns an do dhèilig iad le baile croitearachd ann an Leòdhas.
Chuir an Comisean comataidh ionaltraidh Mhangurstaidh às oifis san Dùbhlachd a chaidh.
Ach tha iad a-nis air cead a thoirt dhaibh comataidh ùr a thaghadh, is dh'aidich iad gun robh a' chomhairle a thug iad seachad dhan chomataidh thairis air na bliadhnaichean troimhe-chèile.
"Gu nàdarrach tha muinntir Mhangurstaidh gu lèir toilichte gu bheil a' chùis a tha seo air a thighinn gu crìch mu dheireadh thall," thuirt Iain Bochannan, a tha na chroitear sa bhaile.
Faochadh
"Ach leis an fhìrinn innse, cha robh sinne a' smaoineachadh gun robh còir aige seo a bhith air a thighinn chun na h-ìre seo idir.
"Tha e follaiseach, dhuinne co-dhiù, nach do rinn am baile againne càil ceàrr, mì-laghail no mì-onarach.
"Tha e a' toirt faochaidh mhòir dhuinne gu bheil a' chùis a tha seo air a thighinn gu crìch.
"Tha mi cinnteach às gun seas a h-uile duine againn a bh' air a' chomataidh a-rithist.
"Duine sam bith a tha ri croitearachd sa bhaile againne, faodaidh iad seasamh agus a thighinn air a' chomataidh againn ma 's e sin an toil.
"Sheas sinne an-àirde ris a' Choimisean, chan ann dìreach airson a' bhaile againn fhìn idir, ach airson bhailtean croitearachd air feadh na sgìre, airson an cuideachadh le seo.
"Cha robh sinne riamh a' creidsinn, airgead a bhathas a' faighinn, grantaichean a bhathas a' faighinn bhon Riaghaltas airson ghnothaichean croitearachd, cha robh sinne riamh a' creidsinn gum bu chòir dhan airgead sin an uair sin a bhith air a thoirt dha daoine gu pearsanta airson falbh air saor-làithean dhan Charibbean no càr ùr a cheannach leis.
Iarrtas
"Bu chòir dhan airgead sin a tha a' tighinn dha na bailtean againne a bhith air a chur an sàs airson ghnothaichean croitearachd, agus mar sin air adhart.
"Sin a bha am baile againne a' dèanamh bho riamh, agus 's e sin a tha dùil againn cumail a' dol a' dèanamh," thuirt e.
Bha an eas-aonta eadar comataidh a' bhaile agus an Coimisean stèidhichte air comhairle a thug an Coimisean seachad air mar a bu chòir dèiligeadh ri airgead a thigeadh chun na comataidh bhon Riahgaltas - co-dhiù bu chòir dhan chomataidh an t-airgead a chumail, no a thoirt seachad do na croitearan fa-leth.
"Tha e gu math duilich airgead a thoirt dha duine nach eil ga iarraidh," thuirt Mgr Bochannan.
"Tha an ìre mhath a h-uile duine sa bhaile a tha seo air pàipear a shoidhnigeadh nach eil duine againn, duine de na croitearan anns a' bhaile co-dhiù, cho fad 's is aithne dhomhsa, ag iarraidh earrainn den airgead aca.
"Nise, ma thig duine agus gu bheil e ag iarraidh earrainn, faodaidh e fhaighinn.
"Ach a chuid as motha anns a' bhaile againne, mura h-eil a h-uile duine aca, tha iad air a ràdh nach eil iad ag iarraidh an airgid.
"Thug seo buaidh mhòr air a' bhaile againn. Tha na gnothaichean seo air a bhith a' dol air adhart bho chionn còig no sia bliadhna a-nis.
"Chan eil e air a bhith furasta dha duine sa bhaile againn," thuirt e.


text:
Tubaist-rathaid an Inbhir Nis
Chaidh aon duine a thoirt dhan ospadal às dèidh tubaist-rathaid ann an meadhan Inbhir Diciadainn.
Chaidh dà chàr - Fiat Punto le dath airgid agus Skoda Fabia dubh - an lùib a chèile aig a' cheann-rathaid far a bheil Sràid na Drochaid, Rathad a' Chaisteil, Sràid a' Bhanca agus Drochaid Nis a' tighinn còmhla.
Thachair an tubaist beagan ro 11f.
Chaidh dràibhear am Fiat Punto a thoirt dhan ospadal 's coltas ann gun deach a dhroch ghoirteachadh.
Cha deach an fheadhainn a bha a' siubhail anns a' chàr eile a ghoirteachadh idir.
Tha Polais a' Chinn a Tuath ag iarraidh air duine sam bith a chunnaic an tubaist fònadh thuca air 01463 715555.


text:
Atharrachadh air ceannas sgoiltean air Ghàidhealtachd?
Dh' fhaodadh gun tèid iarraidh air ceannardan sgoile air Ghàidhealtachd a bhith ruith suas ri còig sgoiltean aig an aon àm - sgoiltean "cluster" - bhon Lùnastal 2017.
Thèid iarraidh air comhairlichean Chomhairle na Gàidhealtachd an ath-sheachdain taic a chuir ri atharrachaidhean anns an dòigh anns a bheilear a' ruith 38 àrd-sgoiltean is bun-sgoiltean.
Thathar a' moladh an dòigh-obrach ùr do sgoiltean ceangailte ri Acadamaidh Chille Chuimein, Àrd-sgoiltean ann an Ceann Loch Biorbhaidh, Fàrr, Malaig, Dornach agus Àrd-sgoil a' Phluic.
Bhiodh na planaichean ùra cuideachd a' toirt buaidh air bun-sgoiltean co-cheangailte ri Àrd-sgoil Loch Abar agus Acadamaidh Allt a' Mhuilinn an Inbhir Nis.
Tha pàrantan air càineadh a dhèanamh air na planaichean agus air an dòigh anns an do rinn an t-ùghdarras ionadail co-chomhairleachadh air a' chuspair.
Ach tha ceannardan foghlaim na comhairle ag ràdh gun cuidicheadh na planaichean le dìth luchd-obrach agus gum biodh na h-atharrachaidhean a' ciallachadh gun cuireadh ceannardan seachad nas lugha de dh' ùine ann an clasaichean.
Thuirt iad cuideachd gum faodadh gun sàbhail e sgoiltean beaga a-muigh air an dùthaich bho bhith air an dùnadh.
Tha modailean "cluster" ag obrachadh mar-thà ann an sgìre na Gàidhealtachd agus ann an sgìrean eile ach chan eil a' chuid mhòr a' gabhail a-steach àrd-sgoil ionadail na sgìre.
Sàbhaladh
Thathar a' tomhais gum faodadh a' chomhairle £750,000 a shàbhaladh anns a' chiad bhliadhna.
Ach tha dùil gum feumaiste tuarasdalan nas àirde a phàigheadh do cheannardan sgoile ma bhios uallach a bharrachd orra.
Thèid na h-atharrachaidhean a dheasbad aig coinneamh de chomataidh foghlaim agus seirbheisean chloinne agus inbheach na comhairle Diardaoin 26mh den Fhaoilleach.


text:
Roinn Whitehall a' dìon mheòrachan
Chaidh Riaghaltas na Rìoghachd Aonaichte às àicheadh gun deach iarraidh air 10,000 den luchd-obrach aca ann an Alba bhòtadh an aghaidh neo-eisimeileachd san referendum.
Tha seo a' tighinn às dèidh comhairle a chur Rùnaire Roinn na h-Obrach 's nam Peinnseanan ann an Lunnainn a-mach ro bhòt na h-ath-mhìos.
Ann am meòrachan a chaidh a sgaoileadh gu 10,000 neach a bhios ag obair do Roinn na h-Obrach 's nam Peinnseanan, sgrìobh an t-Àrd-sheirbhiseach Catharra, Raibeart Devereux, gun robh e cudromach gun tuigeadh an luchd-obrach gun robh an referendum eadar-dhealaichte bho thaghadh àbhaisteach.
Leis gur e poileasaidh Riaghaltas na Rìoghachd Aonaichte an t-Aonadh a ghlèidheadh, bheachdaich e gum biodh e dligheach agus riatanach do dhaoine anns an t-seirbheis chatharra taic a chur ris a' phoileasaidh seo.
Stiùireadh
Tha Roinn na h-Obrach 's nam Peinnseanan a' dol às àicheadh gun deach moladh dhan luchd-obrach aca ann an Alba bhòtadh an aghaidh neo-eisimeileachd.
Tha labhraiche bhon DWP a' cumail a-mach gur e a-mhàin stiùireadh a bha seo air seasamh na seirbheis ron bhòt.
Tha na h-aonaidhean ciùird air meòrachan Mhgr Devereux a chàineadh ge-tà, ag ràdh gu bheil i neo-mhothachail agus air a droch sgrìobhadh.
Thuirt iad cuideachd gun robh e follaiseach nach robh Roinn na h-Obrach 's nam Peinnseanan ann an Lunnainn mothachail air cho doirbh agus cho toinnte 's a dh'fhaodadh cùisean a bhith an-dràsta do luchd-obrach na h-Alba.
Leisgeul
Tha Prìomh Mhinistear na h-Alba, Ailig Salmond, ag ràdh gum bu chòir do Roinn na h-Obrach 's nam Peinnseanan leisgeul iarraidh airson a' mheòrachain.
Thuirt e: "'S e cùis iomagain a tha ann. Aig a' char as lugha chanadh tu gun deach a dhroch sgrìobhadh. Nam biodh tu uabhasach fialaidh chanadh tu gur e mearachd a bh' ann.
"Bu chòir dhaibh a tharraing air ais anns a' bhad, bu chòir dhaibh a shoilleireachadh. Chan fhaod iad innse dhan luchd-obrach ciamar a bhòtas iad."
Thuirt labhraiche do Phàrlamaid na h-Alba: "Mar phàirt de dh'Aonta Dhùn Èideann, tha riaghaltasan na RA agus Alba air cur romhpa cumail ris na riaghailtean a thaobh foillseachadh sna 28 làithean ron referendum.
"Rè na h-ùine sin, bidh na bacaidhean seo a' ciallachadh gun tèid foillseachaidhean agus gnìomhachd phoblach sam bith a thaobh ghnothaichean referendum a dhèanamh tro iomairt no phàrtaidh shònraichte, seach an riaghaltas."
Thuirt fear-labhairt às leth na h-iomairt Bu Chòir: "Ma tha am fiosrachaidh a th' air a thoirt seachad do luchd-obrach na seirbheis chatharra leis na h-àrd-oifigearan ga bhreithneachadh mar gum bithear ag innse dhaibh ciamar a bhòtas iad, bhiodh e ciallach sgrùdadh a dhèanamh air an fhiosrachadh."


text:
- TIOTAL
- Drochaid An Dòrnaidh
- EXTERNAL ID
- HC_PLANNING_01_050_0364
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Cinn Tàile
- LINN
- 1960an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 13764
- KEYWORDS
- baile
Drochaid An Dòrnaidh
loch
Bha an drochaid ferroconcrait san dealbh seo, a chaidh a thogail às An Dòrnaidh, a' dol tairis air Loch Long bho Àird Eilbh chun An Dòrnaidh, a' gabhail àite ceangal aiseig riatanach eadar Loch Aillse agi Cinn Tàile. Chaidh an drochaid fhosgladh gu h-oifigeil air Dimàirt 30 An Giblean 1940 an dèidh bliadhnachan de dheasbad sa choimhearsnachd mun riatanas airson structar buan. Dh'fheumadh an drochaid spang fosglaidh gus dèanamh cinnteach gum maireadh Loch Long mar slighe-uisge obrachail, agus nuair a bha i deiseil bha 750 troigh de dh'fhad innte, le slighe rathaid de 16½ troigh, agus slighe coiseachd de 5 troighean. Bha e air a chumail suas le 15 spangan concrait neartaichte, le slighe uisge saor de 40 troigh. Thàinig cìsean gu bith air 1 Cèitean 1940, ach chaidh an leigeil seachad ann an 1946. Chaidh an drochaid a leagail agus ghabh structair dà fhillte nas motha a bha a' seachnadh An Dòrnaidh a h-àite ann an 1991.


text:
Seo mo mhac Caleb agus e a’ dèanamh cleasachd. Nach eil e snog? ‘S e an-diugh an co-latha breith aige - tha e sia air fhichead. Tha Caleb a’ fuireach ann an Tennessee a-nis ach bidh e ag imrich an ath bhliadhna airson a bhith na fhor-cheumnaiche. Càit’ a bhios e a' dol? Chan eil fios againn fhathast.
An t-seachdainn seo chaidh bha mi anns an Òban. Bha Oidhche Phàrantan aig an Àrd-Sgoil agus bha agam ri fuireach ann an leabaidh ‘s breacaist anns an Òban an oidhche sin. (Falbhaidh an ath-bhàt-aiseig Muileach aig 4.00f anns a’ gheamhradh.)
Bha agam ri a’ cheud bhàta a bheirsin an ath latha. Mar sin, dh’feumainn èirich aig 6.30m. Tha uaireadair-dùsgaidh anns an fhòn-laimh agam. Rinn mi cinnteach gun robh an uaireadair-dùsgaidh aig 6.30. Thug mi sùil air a-rithist – bha, bha e aig 6.30 ‘sa mhadainn. Fhuair mi cinnt air a-rithist – bha, bha an uaireadair-dùsgaidh air. Mar sin, chaidh mi dhan leabaidh agus thuit mi ann an suain.
Anns a’ mhadainn … brrr, brrr … dhùisg an fhòn mi. Dh’èirich mi, ghabh mi frasair, chuir mi aodach umam, sheall mi ris an uaireadair-làimhe agam. Bha e 5.55m. 5.55m!! Ach, ciamar? Dhùisg an uaireadair-dùsgaidh mi aig 6.30m. An uair sin, choimhead mi air an fhòn-laimh, cha do dh’atharachadh mi an uair nuair a chaidh na gleocan air ais airson a' gheamhraidh. Abair amadan!


text:
O Hù Tha Mo Rùn Ort
Tuilleadh mar seo:
O hù tha mo ghaol
Cha Tèid Mi do Chille...
Am Falbh thu leam a...
Tha Mi fo Chùram hi iù ro...
Fiosraichean - Joan Wilson
Luchd-clàraidh - Calum Iain MacIlleathain
Geàrr-chunntas - Anns an òran seo tha boireannach ag innse mu òigear aig a bheil cùl dualach. Dh'fhalbhadh i gu tuath còmhla ris nam faigheadh i cead a h-athar. 'S e pìobaire th' ann agus thigeadh e bho chaisteal nan stuadhan.
Fad a' Chlàir (h:m:s) - 00:01:16
Àm Clàraidh - 1953.09.03
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 46123
Àireamh an Teip Thùsail - SA1953.141
Àireamh a' Chlàir Thùsail - SA1953.141.B5
Càileachd an Fhuaime - Math
Cruth Inneal a' Chlàir - R2R
Notaichean a' Chlàir - Four couplets sung.
Ceangal Maireannach - http://www.tobarandualchais.co.uk/gd/fullrecord/46123/1
Tweet


text:
- TIOTAL
- Dealbhan èibhinn poileataigeach - 'The Fight Is Over Boys', 1874
- EXTERNAL ID
- QZP40_1074_P09
- DEIT
- 1874
- LINN
- 1870an
- CRUTHADAIR
- Harry Mills
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31415
- KEYWORDS
- taghaidhean
poileataigs
luchd-poileataigs
pàrtaidhean poileataigeach
dealbhan èibhinn
Tha an dealbh èibhinn seo, 'The fight is over boys', a' sealltainn buil an taghaidh airson roinnean-taghaidh bailtean Inbhir Nis ann an 1874. Bha an roinn a' gabhail a-steach bailtean Inbhir Nis, Inbhir Nàrann, Farrais is A' Chananaich. Tha am prìomh charactar ag ràdh 'Come on', is an fheadhainn eile a' freagairt le 'I give in' agus 'I'm off home'.
'S ann mar seo a chaidh an taghadh:
Friseal Mac an Tòisich (Libearalach neo-eisimeileach) - 1,134
Mac an Tòisich Ràthaig Mhòir (Libearalach) - 879
Mac an Tòisich Thoilm (Tòraidh) - 16
Fhuair na Libearalaich aig Uilleam Gladstone a' mhòrchuid de na bhòtaichean san taghadh, ach fhuair na Tòraidhean aig Beniamin Disraeli a' mhòrchuid ann an Taigh nan Cumantan. 'S e pàirt mòr den adhbhar gun d'fhuair iad iomadh roinn gun fharpais


text:
- TIOTAL
- Cidhe Phort Rìgh
- EXTERNAL ID
- HCD_CARD_173
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12965
- KEYWORDS
- Port Rìgh
cidhe
bàtaichean
Beinn Tianabhaig
cala
Sgrìobh an neach a chuir a' chairt seo an teachdaireachd 'Excuse card' aig a' mhullach, agus bha adhbhar math aige. Chan eil an dealbh-camara dubh agus geal seo den chidhe ann am Port Rìgh san Eilean Sgitheanach a' dèanamh mòran gus an sealladh àlainn a shealltainn. Chaidh baile Phort Rìgh a thogail suas bhon chidhe le pàirt cudromach aig a' chala ann a bhith a' cumadh meud agus dòigh-beatha a' bhaile. Anns na seann làithean bha a' mhòr-chuid de thrafaig chun an eilein a' tighinn air bàta, agus b' ann nuair a chaidh rathaidean susbainteach a thogail, a bha pàirt nach roch robh cho cudromach aig bàtaichean ann a bhith a' giùlan dhaoine, litrichean agus bathar chun an eilein. Tha dà bhàta ceangailte aig ceann a' chidhe anns an dealbh seo, sealladh a chithear fhathast chun an latha an-diugh, ged a tha an t-àireamh bhàtaichean a tha a' cleachdadh Port Rìgh airson airson luchd a chur air tìr air atharrachadh gu mòr.
Air a chuartachadh le cnuic, tha cala nàdarra aig Port Rìgh a tha a' fosgladh a-mach a Linne Ratharsair, a chithear air an taobh chlì, bho ghualainn Beinn Tianabhaig a tha a' toirt fasgadh bho na gnàth-ghaothan. Tha Beinn Tianabhaig aig 413m a' toirt sealladh mìorbhaileach mun cuairt Phort Rìgh agus na bailtean mun cuairt, Eilean Ratharsair, beanntan a' Chuilthinn, agus gu na beanntan air tìr-mòr
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
61 croitear ùr air fearann fhaighinn
Tha 61 duine air cothrom fhaighinn tòiseachadh ann an croitearachd ri linn Coimisean na Croitearachd a bhith a' toirt chroitean bho neo-làthairich.
Thòisich obair air tighinn teann air feadhainn aig an robh croitean gun a bhith gan obrachadh no gun a bhith a' fuireach faisg orra mus deach cruth ùr a thoirt air a' Choimisean na bu tràithe am bliadhna.
Tha cumhachd aig a' Choimisean croitean a thoirt bho neo-làthairich fad-ùine fo Achd nan Croitearan (Alba) 1993, agus fo Achd Ath-leasachaidh na Croitearachd (Alba) 2010.
An t-ionnsachadh òg
Ann am brath-naidheachd a dh'fhoillsich an Coimisean, thug iad aire gu dithis de na th' air croitean fhaighinn: Donnchadh MacCòmhghan, a fhuair croit air a' Chomraich, agus Alasdair Jappy, a fhuair croit ann am Brùra, ann an Cataibh.
Chaidh Mgr MacCòmhghan a thogail air croit, agus tha e ag amas air tòiseachdainn le treud bheag chaorach, 's leudachadh à sin gu mucan, cearcan agus a bhith a' cur glasraich.
Tha teaghlach òg aig Mgr Jappy, agus tha e airson cothrom a thoirt dhaibh ionnsachadh 's iad òg mu thùs a' bhìdh.
Tha Neach-gairm ùr a' Choimisein, Susan Walker, ag ràdh gu bheil a bhith a' dèanamh seo a' toirt spionnaidh do bheatha choimhearsnachdan dùthchail nan sgìrean croitearachd.
Sgilean Riatanach
"Nuair a nì sinn co-dhùnadh, no a leasaicheas sinn poileasaidh, feumaidh sinn maith na coimhearsnachd croitearachd ionadail a chumail air aire," thuirt i.
"Feumaidh sinn beachdachadh air a' bhuaidh a bhios aig a' cho-dhùnadh againn air cho seasmhach 's a tha a' choimhearsnachd sin.
"Tha an dà eisimpleir seo a' dèanamh an dearbh rud sin.
"Tha Donnchadh 's Alasdair air tòiseachadh ann an croitearachd, le planaichean gus feum a dhèanamh às ùr de na croitean a fhuair iad.
"Chan e a-mhàin sin ge-tà, le Donnchadh ag obair mar fhear-togail is saor, agus Alasdair na cheàrdaiche, tha iad a' glèidheadh sgilean riatanach sna coimhearsnachdan aca.
"Tha sinn airson 's gun tèid barrachd dhaoine òga an sàs ann an croitearachd, agus tha sinn toilichte gu bheil co-dhùnaidhean a' Choimisein a' tòiseachadh air barrachd chroitean a shaoradh don fheadhainn a tha ag iarraidh fuireach agus obrachadh ann an coimhearsnachdan croitearachd," thuirt i.


text:
'S urrainn dhut a chleachdadh mar fhaclair àbhaisteach, ach tha inneal eadar-theangachaidh ri fhaighinn cuideachd a sheallas an teacsa tùsail agad dhut còmhla ris an eadar-theangachadh. Tha seo feumail ma tha thu ag amas taic fhaighinn le corra facal a thuigsinn san aon dòigh a chuidicheadh Wordlink
thu. Chaidh Intergaelic a chlàradh le Wordlink mar-thà, mar sin 's urrainn dhut an eadar-aghaidh sin a chleachdadh cuideachd ma thogras tu. Cleachd an ceangal seo
gus an duilleag seo a leughadh le taic Wordlink agus fheuchainn.


text:
Taghadh Prìomh Mhinistear na h-Alba
Thèid Prìomh Mhinistear na h-Alba a thaghadh leis a’ Phàrlamaid an-diugh. (18 Cèitean 2011). Thathar an dùil gun tòisich seo aig 10m. Às dèidh don Phàrlamaid bhòtadh air a’ chùis, cuiridh an t-Oifigear Riaghlaidh Tricia Marwick BPA moladh chun na … Continue reading →...
Air fhoillseachadh le: Pàrlamaid na h-Alba - DiCiadain, 18 dhen Chèitean, 2011
- Seann-naidheachdan
- Cuir bhòt! Pàrlamaid na h-Alba a’ taghadh nam Ministearan an-diugh #gàidhlig
‘S e seachdain gu math cudromach a th’ air a bhith ann ann am Pàrlamaid na h-Alba an t-seachdain seo. Chaidh Prìomh Mhinistear na h-Alba a thaghadh Dimàirt. Faodar coimhead ...Pàrlamaid na h-Alba - DiarDaoin, 19 dhen Chèitean, 2016


text:
A 'briseadh agallamh Leasachaidh Hadoop - dè a dh'fheumas fios a bhith agad agus a dhèanamh?
Agallamh Agallamh Leasachaidh Hadoop
Tha Apache Hadoop na fhosgailte saor an-asgaidh; Bhathar a 'dealbhadh structar prògraman stèidhichte ann an Java gu h-àraidh airson stòradh iomchaidh agus ullachadh de thomhas gruamach de dh'fhiosrachadh ris an canar Big Data mar as trice. Faodar a mheas mar roghainn shoirbheachail às do leth gus beagan ùine a chur ri bhith a 'meudachadh fiosrachadh riatanach mu Hadoop agus an tagradh aige, agus mar sin tha thu measail ann an agallamh a dhèanamh air agallamh leasachadh Hadoop.
Anns na h-earrannan a tha a 'dol a-steach bu chòir dhuinn a bhith a' toirt grèim air cuibhreann de na fòcasan riatanach a dh'fheumas tu a chuimhneachadh ma tha thu ag iarraidh a bhith a 'feuchainn ris a' ghnìomhachas sin a bheothachadh gu reusanta mar neach-leasachaidh Hadoop.
Dè a th 'ann an leasaiche Hadoop?
Ma tha thu gu tur ùr don chuspair, leig leinn tòiseachadh le cùis leasaiche toraidh seach neach-leasachaidh Hadoop. Gu dearbh, chan eil ach eadar-dhealachadh mì-mhodhail eadar an dithis oir tha an dithis an urra ri còdan co-sgrìobhaidh agus prògraman. Is e am prìomh eadar-dhealachadh gu bheil leasaiche Hadoop ag obair ann an àrainneachd Big Data. Tha fiosrachadh fìor mhòr a 'toirt iomradh air tomhas mòr de dh'fhiosrachadh air a thomhas ann am petabytes, exabyte agus zettabyte, a tha seachad air an fheum a tha làimhseachadh fiosrachadh àbhaisteach a bhios ag ullachadh iarrtasan.
Ciamar a tha Hadoop feumail?
Is e am beachd as fheàrr le Hadopop gum faod e tomhas uabhasach de dh'fhiosrachadh a làimhseachadh. Bidh gnìomhachasan a tha ag obair ann an turasachd, àrachas sòisealta, maoineachadh, foillseachadh, agus mar sin air adhart ag iarraidh air Hadoop a bhith a 'dèanamh, a' cumail sùil air, a 'briseadh sìos agus a' làimhseachadh mòran fiosrachaidh.
Aig ìre eile, tha Hadoop mar an ceudna a 'coireachadh fo fhulangas. Tha e a 'ciallachadh gu bheil e a' tairgsinn adhartas neo-riaghailteach mar a bhios an fhrèam a 'gluasad gu luath gu sgìre eile ann an tachartas aig ionad caillte.
Beachdan agus cleasan gus agallamh Hadoop a dhìon
Mar chùis air a 'chiad chudromachd, bidh feum agad air fiosrachadh math mu dhiofar prototypes, a' mìneachadh, a 'mìneachadh, ìrean, agus mar sin tha sin a' riochdachadh Hadoop. Mar as trice, bu chòir gum biodh an comas agad an fhiosrachadh sin a chur a-steach. A thuilleadh air an sin, geuraidh tu comasan co-cheangailte ris an amas gum faod thu na seallaidhean agad adhartachadh ann an dòigh adhartach. Bi eòlach le do rùm agus cùm thu fhèin air ath-chrìochnachadh leis na pàtranan a th 'ann an-dràsta agus pàtran ris a bheil dùil san raon seo. Cumaibh cuimhne nach eil obair dìcheallach ann, agus leis na stuthan ceart agus obair dìcheallach, faodaidh tu faighinn a-mach gu h-èifeachdach ciamar a lorgas tu do obair fantaiseach mar neach-leasachaidh Hadoop ann an comann àrd ìre.


text:
Connspaid 's aoibhneas an Eurovision
12 An Cèitean 2016 Ùraichte aig Ùraichte aig
Se farpais òran a th'ann a tha còir a bhith saor bho phoileataics - ach chan eil mòran a' creidsinn sin.
Aig Eurovision na bliadhna-sa tha dùil ri farpais làidir eadar an Ruis agus an Ugràin, dùthchanan a tha ann an uganan a chèile an dèidh dhan Ruis a dhol a-steach dhan Chrimea ann an 2014.
Thèid farpaiseach na h-Ugràin, Jamala, air an àrd-ùrlar leis an òran "1944" mu mar a chaidh Tataran a' ruagadh à Crimea le Stalin.
A' bruidhinn air Aithris na Maidne tha am fear-naidheachd Darren Linc, a rinn agallamh le Jamala airson Eòrpa bho chionn ghoirid, a' mìneachadh barrachd mun òran agus an connspaid a tha ga chuairteachadh.
Ron a sin, ge-ta, tha an tè-naidheachd Màiri Rodgers, a tha a' dol chun na farpais ann an Stockholm, ag innse dha Iain Macaonghais de a tha ga tàdhladh-se agus a' tadhladh nam mìltean eile, chun na farpais.


text:
Co-dhùnadh air fàire mu sgeama RET
Thèid crìoch a chur air aithisg chudthromach air na tha an dàn dha faraidhean RET air an ath-mhìos.
Dh'fhaodadh gun toir e treis fhathast ge-tà, mus tèid fhoillseachadh gu h-oifigeil.
Tha eòlaichean air mìosan a chur seachad a' sgrùdadh RET agus iad a' coimhead air buaidh an sgeama.
Bhathas a' coimhead gu h-àraidh air na thachair às dèidh dha na faraidhean saora a bhith air an toirt air falbh bho charbadan coimearsalta.
Àrdachadh a bharrachd
Am bliadhna chaill companaidhean bathair cothrom air faraidhean RET às dèidh ath-sgrùdaidh an Riaghaltais.
Tha dùil gun tig àrdachadh a bharrachd air faraidhean airson charbadan coimearsalta an ath-bhliadhna
Tha an comhairliche SNP air Comhairle nan Eilean Siar, Coinneach MacLeòid, an dòchas gun gabh seo a sheachnadh.
''Bha comhairlichean SNP bho CNES air coinneachadh ri Rùnaire na Còmhdail, Keith Brown, bho chionn trì mìosan air ais," thuirt e.
'''S e aon de na prìomh nithean a thog sinn nach bu chòir àrdachadh tighinn an ath-bhliadhna.
''Bheireadh e fìor dhroch bhuaidh air eaconamaidh nan Eilean Siar.
''Tha mi den làn-bheachd gun tug am ministear èisteachd dhuinn agus chì sinn de thachras,'' thuirt e.
Tha sgeama RET air a bhith a' ruith airson ceithir bliadhna a-nis.


text:
- TIOTAL
- Caisteal Eilean Donnain à Bràigh Charra
- EXTERNAL ID
- HCD00575
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12278
- KEYWORDS
- loch mara
caistealan
Eilean Donnan
dealbhan-tìre
zoomable
deilbh leudachail
Tha an dealbh farsaing seo a' sealltainn Caisteal Eilean Donnain agus Loch Dubhthaich air an taobh chlì is Loch Aillse air an taobh a deas. Tha An t-Eilean Sgiathanach ri fhaicinn fad às. Chaidh an dealbh seo a thogail aig Bràigh Charra, pìos beag de rathad singilte anns na cnuic os cionn na prìomh rathaid a tha a' leantainn an oirthir
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Calafòrnium
'S e eileamaid cheimigeach a tha ann an calafòrnium le samhla Cf agus àireamh atamach 98. 'S e actanach agus meatailt rèidio-bheò bog agus dlùth a tha ann. Tha an aidheon +3 as cudromaiche sa' cheimigeachd de chalafòrnium ach tha calafòrnium(IV) ogsaid ann cuideachd.
Rinneadh caractarachd ri 20 iosatòpaichean de chalafòrnium. Tha 251Cf, le leth-bheatha 898 bliadhna, 249Cf, le leth-bheatha 351 bliadhna, 250Cf, le leth-bheatha 13.08 bliadhna, agus 252Cf, le leth-bheatha 2.645 bliadhna, as seasmhaiche.
Eachdraidh[deasaich | deasaich an tùs]
Ann an 1950 rinneadh an toiseach calafòrnium aig Glenn Theodore Seaborg, Albert Ghiorso, Kenneth Street, Jr. agus Stanley G. Thompson. Chleachd iad an greasadair-mhìrean 60 òirleach aig Oilthigh Chalafòrnia, Berkeley agus bhuail iad niùclasan de churium-242 le niùclasan de helium is rinn iad calafòrnium-245. Cha do rinn iad ach 5000 ataman ann an deuchainn seo. Dh'ainmicheadh iad e air Calafòrnia, ach chan eil seo co-shìnte ri diospròsium anns an t-sreath nan lantanach mar actanaich eile.
Cleachdadh[deasaich | deasaich an tùs]
Cleachdar calafòrnium mar bhun-niùtroin airson rèidiografaidh agus leigheasadh aillse.


text:
Plana 'son taighean ùra an Stafainn
Thuirt Urras an Taobh Sear, ann an Tròndarnais san Eilean Sgitheanach, gu bheil iad deiseil gus tagradh a dhèanamh ri Pàrlamaid na h-Alba, nam biodh sin a dhìth, airson cead fhaighinn don phlana aca taighean a thogail san sgìre.
Tha iad an dòchas sia taighean còmhnaidh agus goireasan eile a thogail ann an Stafainn.
Chaidh iarrtas a-steach bhon bhuidhinn airson cead dealbhachaidh an t-seachdain seo.
Tha coltas ann gum faodadh Dualchas Nàdair na h-Alba cur an aghaidh a' phlana agus iad den bheachd nach bu chòir do thaighean a bhith air an togail faisg air a chèile air sgàth 's nach eil sin freagarrach airson sgìre mar seo.
Thuirt an t-Urras gu bheil cruaidh-fheum air taigheadas anns an sgìre.
Rinn iad rannsachadh air a' chuspair a fhuair gun robh mòran dhaoine air gluasad a Phort Rìgh a-mach às an sgìre ionadail agus gun robh sin air buaidh mhòr a thoirt air àireamh an t-sluaigh.
Tha Dòmhnall Dòmhnallach, a tha na bhall de dh' Urras an Taobh Sear, ag ràdh gu bheil e gu math cinnteach nach cuir a' chùis maill sam bith air na planaichean.
Thuirt Mgr Dòmhnallach gu bheil iadsan air a bhith ag iarraidh deasbad am measg bhuidhnean poblach bho chionn bliadhna air a'phròiseact a tha seo agus gum bi sin cuideachail dhaibh ann an co-dhùnadh sam bith.
Thuirt e gu bheil iad deònach a chùis a thogail le ministearan an Riaghailtais mura faigh iad cead na Comhairle agus gu bheil iad dòchasach gum faigheadh iad taic bhuapasan.


text:
- TIOTAL
- Cuimhneachain neach-taisbeanaidh - sgriobt Punch agus Judy
- EXTERNAL ID
- GB1796_SINCLAIR_WILLHAY_03
- LINN
- 1980an; 1990an
- CRUTHADAIR
- Will Hay
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 2282
- KEYWORDS
- luchd-taisbeanaidh
càrnabhailean
soirceasan
fèilltean spòrs
pupaidean
fèilltean phupaidean
raointean fèille
claistinneach
B'e neach-taisbeanaidh às a'cheann a tuath agus pupaidear Punch agus Judy a bh'ann an Uilleam Hay. Bha e bho theaghlach fhèistearan siubhail; thòisich a shìn-seanair, Iain Moireasdan, ann an soirceas Pindar nuair a bha an soirceas air chuairt ann an Cataibh agus bhiodh a sheanair, Uilleam Donnchadh Moireasdan, agus bràthair athar, Donnchadh Moireasadan, a'taisbeanadh chuirmean-cluiche Punch agus Judy ann an Inbhir Nis agus mu chuairt. Bha na Moireasdanaich ainmeil cuideachd airson an sgilean a thaobh a bhith a'seatadh chnàmhan.
Anns an earrann èisteachd seo, tha Uilleam a'dol tro phàirt de sgriobt Punch agus Judy aige.


text:
- TIOTAL
- Àrd-chabhsair Dhùn Creige a' coimhead chun an ear
- EXTERNAL ID
- PC_HRS_STATIONS_001_431
- ÀITE
- Dùn Creige
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- CRUTHADAIR
- Lens
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27155
- KEYWORDS
- Rèile na Gàidhealtachd
HR
rathaidean-iarainn
drochaid-thairis
fasgadh
Sealladh farsaing de dh'àrd-chabhsair Dhùn Creige a' coimhead chun an ear.
Mu 13 km ro cheann-uidhe loidhne Chaol Loch Aillse, tha Stèisean Dhùn Creige a chaidh fhosgladh air 2 An t-Samhain 1897 mar àrd-chabhsair prìobhaideach dha Caisteal Dhùn Creige, Chaidh fhosgladh dhan phoball air 23 An Cèitean 1949 gus an do dhùin e air 7 An Dùbhlachd 1964. Chaidh fhosgladh a-rithist ann an 1976


text:
- TIOTAL
- Cladach Cholbhasa
- EXTERNAL ID
- GB1796_859_20_0647
- ÀITE
- Colbhasa
- SGÌRE
- Diùra agus Colbhasa
- SIORRACHD/PARRAIST
- EARRA-GHÀIDHEAL: Colbhasa 's Orasa
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10560
- KEYWORDS
- tursachan
eileanan
eòin-mhara
Tha eilean Cholbhasa deas air Muile agus an iar air Diùra. Tha e ceangailte aig a' cheann a deas ri eilean beag Orasaigh le tràigh ghainmhche air an coisich duine nuair a tha an làn a-muigh. Tha ùir thorrach ann an Colbhasa agus tha iomadh lus dùchasach a' fas ann cho math ri lusan agus craobhan annasach a thugadh a-steach do Lios Chill Odhrain nuair a fhuair am Morair Strathcona an t-eilean ann an 1905. Roimhe sin, bhuineadh an t-eilean do Chlann IcNèill, na Caimbeulaich, na Dòmhnallaich agus Clann Ic a' Phì no na MacDuffies. Tha mu 100 duine a' fuireach ann an Colbhasa an-dràsta agus eòin-mhara pailt air na bearraidhean mòra air an taobh siar.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i mòran siubhail ann an ceann a tuath agus an iar na Gàidhealtachd, a' sgrìobhadh agus a' togail dhealbhan. B'e An Rudha Murchanach àite cho math 's a bha a' còrdadh rithe agus b' ann an sin a rinn i a dachaigh aig Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta is chleachdaidhean ann an ceann a tuath agus an iar na Gàidhealtachd. Tha 'Wanderings in the Western Highlands and Islands' agus 'Further Wanderings - Mainly in Argyll' air a dhà cho ainmeil dhiubh 's a th' ann agus na dealbhan aice fhèin anns na dhà dhiubh. Chaochail i ann an taigh-eiridinn ann an Dùn Èideann ann an 1958, agus chaidh a tìodhlacadh san Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Naidheachdan 11:00m
24 An t-Samhain 2015 Ùraichte aig Ùraichte aig
Plèana
Chaidh itealan cogaidh Ruiseanach a leagail as an adhar os cionn na crìche eadar an Tuirc agus Siria. Tha na Tuirich ag ràdh gun do loisg itealan leotha-san air a' phlèana a bha os cionn na Tuirc gun chead. Chaidh Moscow as àicheadh sin agus thuirt oifigich Ruiseanach gur ann bhon talamh a chaidh losgadh air an itealan aca-san agus nach ann às an adhar. Chan eil dearbhadh ann fhathast air dè thachair dhan dà phìleat Ruiseanach.
Paris
Tha poilis ann am Paris a' dèanamh rannsachadh air crios-spreadhaidh den t-seòrsa a bha aig na ceannaircich a thug ionnsaigh air a' bhaile bho chionn faisg air cealla deug. Tha polais den bheachd gur dòcha gur ann leis an duine a tha iad a lorg 'son na h-ionnsaighean sin, Salah Abdeslam, a bha e oir chaidh fhàgail ann an sgìre den bhaile anns an robh esan air oidhche na ceannairc. Tha e coltach gun do theich esan dhan Bheilg far am bheil rannsachadh farsaing a' dol air adhart fhathast air a shon.
Trident
Tha Taigh nan Comantan ag ullachadh son deasbad feasgar air am bu chòir siostam dìon niucleasach Trident ùrachadh, ach tha am Morair Browne, a bha na Rùnaire Dìon Làbarach eadar 2006 agus 2008, ag ràdh gur dòcha nach eil feum air Trident 's a latha a th' ann. Tha esan ag ràdh gu bheil ionnsaighean cyber a' cur teagamh ann an èifeachdas Trident.
Iomairt theasairginn
Tha buidhnean teasairginn a' feuchainn ri comhair a dhèanamh an-dràsta air bàta cargo a th' ann an èiginn faisg air Arcaibh. Tha an soitheach, 'Skog' a tha fo chlàr Barbados, air a bhith a' gabhail uisge bho thràth 'sa mhadainn an-diugh an iar air Arcaibh.
Suilven
Chaidh an Suilven, bàta a bhoineadh do Chaledonian Mac a' Bhriuthainn aig aon àm, fodha faisg air Fiji. Thàinig a h-uile duine dhith beò. Bha i a' seòladh eadar Ulapul agus Steòrnabhagh 'son corr 's fichead bliadhna gus an deach a reic ann an 1995. Bha i an dèidh sinn a' seòladh ann an New Zealand agus ann an Fiji.
Dùnadh tràth
Bidh Comhairle na Gàidhealtachd a' gabhail bheachdan air am bu chòir sgoiltean agus oifisean comhairle dùnadh tràth feasgar Dihaoine 'son airgead a shabhaladh. Tha a' chomhairle ag ràdh gun caomhadh sin mu ochd million not agus iad ag amas air aon thar fhichead millean not a shàbhaladh thairis air dà bhliadhna.
Seirbheis slàinte
Thuirt cathraiche na buidhne dealbhachaidh ionadail slàinte anns na Hearadh gu bheil a' choimhearsnachd agus am bòrd slàinte a-nis a' tòiseachadh air tarraing air an aon ràmh mu sheirbhisean oidhche san sgìre. Tha dragh mòr air a bhi ann mun ìre de sheirbheis slàinte tha ri fhaotainn ann an Ceann a Tuath na Hearadh air an oidhche agus air an deireadh sheachdain. Ach às dèidh coinneamh mun chùis an-raoir, thuirt Mòrag Rothach gun robh tuigse nas fheàrr aig gach taobh air suidheachadh càch a chèile.


text:
- TIOTAL
- An 9mh toll air Raon-goilf A' Chaoil
- EXTERNAL ID
- HCD00601
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12304
- KEYWORDS
- goilf
cnag-ghoilf
bailtean
caistealan
muir
An t-Eilean Sgitheanach
'S e ceann-tìre le cruth neo-riaghailteach mu mhìle ceàrnagach a mheud a th'ann am Ploc a' Chaoil, a' coimhead thar a' chaolais gu Caol Àcain san Eilean Sgitheanach. Tha an t-ainm a' tighinn on Ghàidhlig, a' ciallachadh 'cnap'. Anns an leabhar aige, 'Gateway to Skye', tha Donnchadh Mac a' Phearsain a' toirt iomradh air a bhith a' coiseachd suas an sin mus robh fosgladh a' bhùth aige anns a' mhadainn. Thug Sir Daniel Hamilton, an t-uachdaran, am fearann airson an raon-goilf dhan choimhearsnachd, is dh'fhosgail an raon ann an 1929. Chithear Caisteal Mhaoil air taobh clì a' bhaile
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
An Gleann a-mach à Cupa MhicAmhlaidh
Chaill Gleann Urchadain grèim air Cupa MhicAmhlaidh is iad a' dol a-mach anns a' chiad chuairt ann am farpais na bliadhna seo.
Bha gàirdeachas mòr ga dhèanamh sa Ghleann an-uiridh nuair a thug iad pronnadh air Camanachd an Òbain sa chuairt dheireannaich, 6-0.
B'e sin a' chiad duais mhòr a bhuannaich Gleann Urchadain a-riamh.
Bha fios aca ro-làimh gun robh dùbhlan gu bhith aca am bliadhna nuair a chaidh an taghadh air falbh an aghaidh nan nàbaidhean, Lòbhat.
Chaidh an Glean air thoiseach às dèidh seachd mionaidean tro Neale Reid ach chuir Màrtainn Mainland tadhal do Lòbhat 'son an geama fhàgail aig 1-1 aig letheach ùine.
'S iad sgioba Druim na Drochaid a chaidh air ais air thoiseach dìreach às dèidh uair a thìde, an tadhal an turas seo bho Dhàibhidh Smart.
Chuir trì tadhail ann an trì mionaidean às dhaibh ge-tà, Greg MacMhathain (75, 78) agus Caoimhin Bartlett (76) a' cur Lòbhat troimhe dhan ath-chuairt.
Duais
Tha sgioba Cill Taraghlain fhathast gun gheama a chall am bliadhna is bidh sùil acasan air co-dhuibh aona duais a thogail anns na mìosan ri tighinn.
Bha dùil ri geama faisg ann an dearbaidh Loch Abair ach air a' cheann thall bha An Gearasdan ro mhath do Chill Mhàillidh.
Thàinig na tadhail air fad san darna leth is an Gearasdan 3-0 air thoiseach mus do chuir Mark Greumach tadhal do Chill Mhàillidh.
Chuir Gary Innes tadhal às dèidh sin - an darna tadhal aige fhèin den là - is chrìochnaich an geama 4-1.
Bha là sònraichte aig Ceann Loch Seile, a ghlèidh 4-3 ann an Ceann a' Ghiuthsaich.
'S e Gordie Dòmhnallach an gaisgeach dhan sgioba bhon chosta siar le trì tadhail.
Chuir e na sgiobaidhean co-ionnan aig 3-3 le cairteal na h-uaireach ri dhol, is an uairsin an tadhal cudromach anns na diogan mu dheireadh gus Ceann Loch Seile a chur troimhe.
Chaidh Bail' Ùr an t-Slèibh air adhart gun strì, 5-0 aig an taigh an aghaidh Loch Abair, is Danny MacRath le trì dhuibh.
Ro mhath
Aig deas chaidh an geama eadar Inbhir Aora is Glaschu Meadhan Earra-Ghàidheal a ghluasad dhan bhaile mhòir, ach bha an sgioba à Loch Fìn fhathast cus ro mhath.
Chuir Garry Mac a' Phearsain a dhà is fear bho Eoghan MacMhurchaidh a' fàgail gur a 3-0 a bh' ann air a' cheann-thall.
Rinn Camanachd an Òbain a' chùis 4-0 air Gleann Urchaidh - a chrìochnaich an geama le dìreach deichnear - ach chaidh na geamaichean eadar Eilean Bhòid is Caol Bhòid agus Celtic an Òbain is Taigh an Uillt a chur dheth.
Bha aon geama ann an Cupa na Camanachd is A' Mhanachainn a' dol troimhe 5-2 an aghaidh Shrath Ghlais.
Ann an Lìog Tuath 1 tha an t-Eilean Sgitheanach a-nise dìreach puing air cùlaibh air Cill Mhàillidh is A' Mhanachainn aig a' mhullach, às dèidh dhaibh buannachadh gu furasta 5-0 an aghaidh Inbhir Nis.
Ann an Lìog Tuath 3, chluich Camanachd Leòdhais aig an taigh 'son a' chiad uair am bliadhna.
'S e theab is nach do theab a bh' ann dha na Lèodhasaich a-rithist, is iad a' call 4-3 ann an geama teann an aghaidh Chabair Fèidh.


text:
Perihal Perkembangan Asuransi
Perlindungan Maksimal dari Allianz Allisya Protection Plus Nam faigheadh ??marsanta iasad airson a chuideam a mhaoineachadh, phaigheadh ??e an neach-iasaid suim a bharrachd mar mhalairt air barantas an neach-iasaid gus an iasad a dhubhadh ma bu choir an goid a ghoid no a chall aig muir. Mu 800 BC, chruthaich muinntir Rhodes an 'abhaist coitcheann'. Leig seo le buidhnean de mharsanta paigheadh ??gus a bhith a 'deanamh cinnteach gu robh am bathar gan toirt comhla. Bhiodh na prisean a chaidh a chruinneachadh air an cleachdadh gus airgead a phaigheadh ??air ais do neach-malairt sam bith a chaidh a ghluasad re a 'chomhdhail, co-dhiu a bha e mar thoradh air stoirm no droch shide. Chaidh cumhnantan arachais eadar-dhealaichte (ie, poileasaidhean arachais nach eil air an cuibhreachadh le iasadan no cumhnantan eile) a chruthachadh ann an Genoa sa 14mh linn, mar a bha ponaichean arachais le taic bho gheallaidhean oighreachdan air tir. Tha a 'chiad chumhnant arachais a' dol air ais gu Genoa ann an 1347, agus anns an ath mhaireas de dh'arachas mara a chaidh a leudachadh gu farsaing agus bha na h-irean arda eadar-dhealaichte le cunnartan.3 Leig na cumhnantan arachais ura seo arachas a bhith air an sgaradh bho thasgadh, sgaradh de dhreuchdan a bha feumail an toiseach arachas mara.
Almost done…
We just sent you an email. Please click the link in the email to confirm your subscription!
OKSubscriptions powered by Strikingly


text:
Co-dhùnadh air tuath-ghaoithe ga chur dheth
Chuir Comhairlichean air Ghàidhealtachd dheth co-dhùnadh air cead-dealbhachaidh do thuath-ghaoithe a tha san amharc anns a' Mhonadh Liath.
Chuir iad romhpa turas a ghabhail iad fhèin chun na làraich gus beachd nas fheàrr fhaighinn air na planaichean a tha Scottish and Southern Energy (SSE) a' cur air adhart, gus 83 crainn-ghaoithe a chur an-àirde aig Sròn na Làirige, air Oighreachd Earragaidh faisg air Cille Chuimein.
Chuir Dualchas Nàdair na h-Alba, Ùghdarras Pàirce Nàiseanta a' Mhonaidh Ruaidh agus Comhairle Sreapadaireachd na h-Alba an aghaidh nam planaichean, is iad ag ràdh gun dèanadh e milleadh air a' mhòintich, agus air cruth na tìre.
Tha aithisg na Comhairle a' moladh nach bu chòir dhaibh cur an aghaidh nam planaichean.
An t-seachdain seo chaidh, chuir a' Chomhairle an aghaidh trì tuathanasan-gaoithe air Ghàidhealtachd - dhà dhiubh ann an ceann a deas Chataibh, agus fear eile faisg air Deimhidh ann an Srath Narrann.